Κέρκυρα: Ιερέας κατηγορείται ότι ασελγούσε σε ανήλικη μέσα στην εκκλησία - Ανατολική Ακτή\nΓια ασέλγεια σε ανήλικη κατηγορείται ένας ιερέας στην Κέρκυρα, σύμφωνα με μήνυση που κατέθεσαν οι...\nγονείς της μικρής. Σύμφωνα με τα τοπικά μέσα ανάστατο είναι ένα χωριό στη νότια Κέρκυρα, καθώς η ξαφνική φυγή του ιερέα εδώ και τρεις εβδομάδες ενισχύει τις πληροφορίες που είχαν διαρρεύσει, ότι ο ίδιος ασελγούσε σε ανήλικη μέσα στην εκκλησία τα τελευταία 3-4 χρόνια. Σύμφωνα με τις ίδιες πληροφορίες πριν από 20 ημέρες υπήρξε συμπλοκή μεταξύ συγγενικού προσώπου της ανήλικης και του 60χρονου ιερέα.\nΜετά από αυτό το συμβάν ο παπάς δεν εμφανίστηκε ξανά στην ενορία του και σύμφωνα με έγκυρες πηγές ζει εκτός Κέρκυρας. Οι γονείς της ανήλικης έχουν καταθέσει μήνυση κατά του ιερέα στην Εισαγγελέα Πλημμελειοδικών Κέρκυρας και έχει διαταχθεί η προανάκριση.


Σ' έβαλα μέσα μου και έγινες αλήθεια...: Τετάρτη, 14 Δεκεμβρίου 2011\nΕγύρευαν τα μάτια του στεριά\nΕγύρευαν τα μάτια του στεριά να ξαποστάσουν\nΝα ξεπλυθούν τα χείλη του την άλμη του πελάγους\nΒλέπεις οι ανέμοι της ζωής δεν έμελε να φτάσουν\nΝα ταξιδέψουν το σκαρί όπου προστάζει ο νους του\nΚι όσο κοιτούσαν πίσω τους βαθύ πυκνό σκοτάδι\nΤα τύλιγε και μια σιωπή ίδια η σιγή του τάφου\nΜοιάζοντας νάν το παρελθόν τα σύνορα του Άδη\nΚι οι μέρες που περάσανε οι γύπες του θανάτου\nΤης ειμαρμένης δέσμιος στον σκυθικό το βράχο\nΝα ατενίζει απ’ το παρόν το όνειρο βαμμένο\nΣτο κόκκινο στο πορφυρό κι αυτός ο μονομάχος\nΑιμορραγώντας η πληγή να μοιάζει πεθαμένο\nΛίγο πριν ‘ρθει το σούρουπο ακούγοντας σειρήνες\nΣτο δείλι να του τραγουδούν νοστάλγησε τον ήχο\nΕκείνον τον μεθυστικό χρόνια πιο πριν και μήνες\nΓλυκά που τον εθώπευε με της καρδιάς το χτύπο\nΣιγά κι αλάργα ανοίχτηκε στη μέση του πελάγους\nΚαι μοιάζει τώρα η στεριά στα μάτια του με δάκρυ\n-Πίσω να πάει δεν μπορεί, μπροστά να δέσει κάβους-\nΑργοκυλάει το δάκρυ του δέσμιο σε μιαν αγάπη\nΤο έβαλε εδώ ο Ιωάννης -σήμερα 12/14/2011 11:58:00 π.μ.\nΤι όμορφη που έμοιαζες...σαν πόλη.\nΣτης νύχτας μες τα πέπλα τυλιγμένη\nτη σαγήνη. Γυναίκα στολισμένη\nπου σε πόθησαν σαν πόρνη,\nκουρσάροι πειρατές και Σαρακήνοι.\nΜατιές ηδονικές σου ξεγυμνώνουν\nτ’ αμόλυντα σοκάκια τα παρθένα.\nΠατούν λεηλατούνε και ματώνουν.\nΓελάστηκαν.Η Γυναίκα η στολισμένη\nπου την πόρθησαν σαν πόρνη,\nπαρέμεινε με άρρητο υμένα.\nΝομίσανε πως θα ‘τανε οι μόνοι .\nΓια δες τε, μειδιά η ζωή,\nκοιτάζοντας τα μάτια τους\nτα γέρικα θλιμμένα …\nΤο έβαλε εδώ ο Ιωάννης -σήμερα 12/14/2011 11:21:00 π.μ.


Κύρος ηγεσίας; Του Χρήστου Λάσκου | alterthess.gr :: όλες οι ειδήσεις από την άλλη Θεσσαλονίκη\nΚύρος ηγεσίας; Του Χρήστου Λάσκου\nΈνα από τα κύρια στοιχήματα του συστήματος στην Ελλάδα είναι η σταθεροποίηση της… σταθεροποίησης. Η σταθεροποίηση της «κανονικότητας», δηλαδή. Η δε ενίσχυση του δικομματισμού αποτελεί την πολιτική έκφραση αυτής της συστημικής επιδίωξης.\nΟ προκύψας από την 7η Ιουλίου «νέος» δικομματισμός υπήρξε ήδη ευχής έργον. Η διαφύλαξή του ανήκει τώρα στα νέα καθήκοντα της νέας κατάστασης. Οι δύο «πόλοι» αποδεικνύονται, με όλες τις αναγκαίες και επιδεικτικές τζιριτζάντζουλες «αντιπαλότητας», ιδιαίτερα πρόθυμοι να υπηρετήσουν τις απαιτήσεις της «κανονικότητας», σε ό,τι τους αφορά. Είναι χαρακτηριστική, από αυτήν την άποψη, η ανακοίνωση του ΣΥΡΙΖΑ για τη νέα ηγεσία του Αρείου Πάγου: αφού δηλώσει τον θαυμασμό του για την «αξία» της, θα «καταγγείλει» τη ΝΔ για έλλειψη συναίνεσης στη δική του επιλογή!\nΙσχυρή προϋπόθεση για την οικοδόμηση του δικομματισμού είναι, βέβαια, η διάχυση της εντύπωσης πως στην κεφαλή του βρίσκονται ισχυροί «ηγέτες».\nΣε ό,τι αφορά το Μητσοτάκη είναι σκανδαλώδες το επικοινωνιακό πουσάρισμα. Τα κανάλια έχουν πραγματικά ξεφαντώσει! Γιατί, εκτός του καθήκοντος, είναι προφανές πως το απολαμβάνουν κιόλας. Τι όλος ο «επιχειρηματικός κόσμος» -παγκοσμίως- κρατάει την ανάσα του για τις πρωτοβουλίες του Κυριάκου, τι η Μέρκελ τον παρακολουθεί έκθαμβη, τι οι «μεταρρυθμίσεις» του είναι πραγματικά έργα τέχνης (ρεαλιστικής τεχνοτροπίας, βεβαίως), τι μιλάει τα Γαλλικά φαρσί (σαν περσικά, δηλαδή), τι δεν μας προέκυψε ποτέ τόσο Χάρβαρντ και Κολούμπια μαζί, αυτού και της ομάδας του…\nΓια τον Τσίπρα, πουσάρισμα δεν χρειάζεται. Δεν υπάρχει αμφιβολία πως έχει μια εξαιρετική ικανότητα να μεταστοιχειώνει τα φύκια σε μεταξωτά. Ακόμη κι όταν το αίσχος αυτής της πρακτικής είναι φανερό, δεν παύει να είναι αποτελεσματική –προς το παρόν, τουλάχιστον. Μαζί με το «έρχεται ο Κούλης» ή «νάτος ο Κούλης» συγκροτεί μια πολύ ισχυρή βάση καλών εκλογικών επιδόσεων –ιδίως με δεδομένο πως η ανταγωνιστική Αριστερά βρίσκεται ακόμη στην κατάσταση του «τρεις λαλούν και δυο χορεύουν».\nΤο εντυπωσιακό –πραγματικά, τώρα- με τον Τσίπρα είναι ο τρόπος, που αντιλαμβάνεται ο ίδιος τον εαυτό του. Χαρακτηριστική είναι η παρλάτα του σχετικά με το θέμα της εκλογής προέδρου της «Προοδευτικής Συμμαχίας» (από τη «βάση»; Ή από την «κορυφή»;). Να τι είπε: «Σε ότι με αφορά δεν αισθάνομαι ότι χρειάζομαι καμία εκλογή για να αποκτήσω κύρος ηγεσίας. Έχουμε κερδίσει υπό την ηγεσία μου τρεις εκλογές, ένα δημοψήφισμα και στις εκλογές που χάσαμε, ο ΣΥΡΙΖΑ ψηφίστηκε από τον έναν στους τρεις ψηφοφόρους». Τι είπε; Ότι έχει «κύρος ηγεσίας» (!) κι έτσι δεν τον αφορά αυτή η συζήτηση, στο μέτρο που δεν έχει σχετικά σύνδρομα.\nΑν κάτι δείχνει το συγκεκριμένο επεισόδιο είναι πολιτισμικού ενδιαφέροντος –άρα, πολύ ισχυρά πολιτικού. Ο Τσίπρας και μ’ αυτό, όπως και με πολλά άλλα, είναι μοναδική περίπτωση. Κανείς, μα κανείς, ανάμεσα σε όσους χρημάτισαν σε «υψηλές θέσεις» σε κόμματα της Αριστεράς στην Ελλάδα, από την ίδρυση του ΣΕΚΕ κι έπειτα, εκατό χρόνια τώρα, δεν ήταν τόσο απομακρυσμένος πολιτισμικά από τα διαχρονικά καλά στοιχεία της αριστερής συλλογικής παράδοσης. Κανείς, ούτε ο Ζαχαριάδης, νομίζω, δεν θα αναφέρονταν σε προσωπικό «κύρος ηγεσίας». Όχι μόνο γιατί πρόκειται για γελοία διατύπωση, όπως ο κάθε εγγράμματος μπορεί να αντιληφθεί. Αλλά γιατί είναι πολιτισμικά ξένο με την παράδοση της Αριστεράς. Ακόμη και ο αυταρχικότερος των «ηγετών» δεν θα διανοούταν να αποστεί, στα λόγια, από τις συλλογικές διατυπώσεις. Θα επρόκειτο για πολιτισμικό έγκλημα καθοσιώσεως.\nΑν για το σύστημα είναι προϋπόθεση η στερέωση του «νέου» δικομματισμού, υποχρέωση της ανταγωνιστικής Αριστεράς και των κινημάτων είναι η αποδιάρθρωσή του. Αν για το σύστημα το «κύρος ηγεσίας» των επικεφαλής προσώπων είναι εκ των ων ουκ άνευ όρος, για την ανταγωνιστική Αριστερά και τα κινήματα, η αποδόμησή τους έχει ιδιαίτερη αξία. Τα συγκεκριμένα πρόσωπα, με διαφορετικό τρόπο, δίνουν πολλές λαβές –όχι μόνο για αποδόμηση, αλλά για γελοιοποίηση.


Καπερνάρος: «Η παράσταση έλαβε τέλος» - Newpost.gr\nΤο καλοκαίρι επιστρέφει αλλά... με βροχές του Newsroom Δημοσίευση 18 Δεκεμβρίου 2013, 17:45 / Ανανεώθηκε 18 Δεκεμβρίου 2013, 17:53 Καπερνάρος: «Η παράσταση έλαβε τέλος»\nΣφοδρή επίθεση κατά μερίδας δημοσιογράφων εξαπέλυσε ο βουλευτής των Ανεξάρτητων Ελλήνων Βασίλης Καπερνάρος σχετικά με στοιχεία που αναφέρθηκαν σε συγκεριμένα ρεπορτάζ σχετικά με το πόθεν έσχες του.\n«Τις τελευταίες ώρες κυκλοφόρησε ένα ρεπορτάζ (ο Θεός να το κάνει) που αναφέρει ότι σύμφωνα με το πόθεν έσχες μου κατέχω 42 ακίνητα» αναφέρει ο κ. Καπερνάρος και προσθέτει ότι «αυτό το “ρεπορτάζ“ δείχνει την κατάντια κάποιων “δημοσιογράφων“ που δεν μπορούν να κάνουν την πλέον απλή έρευνα». Όπως ανέφερε ο κ. Καπερνάρος «αν εγώ και η οικογένειά μου έχουμε 42 ακίνητα, τα χαρίζω στους εμπνευστές της “τεράστιας αποκάλυψης“ και παρακαλώ να πληρώσουν και τα αντίστοιχα χαράτσια».\nΠαράλληλα προσθέτει ότι από το πόθεν έσχες του έχουν πάρει την αποθήκη, το γκαράζ, τον κήπο και άλλους χώρους του ίδιου ακινήτου και τα έχουν παρουσιάσει ως ξεχωριστά ακίνητα. «Επίσης, ονόμασαν ακίνητα την επικαρπία και την υψηλή κυριότητα που έχουν τα παιδιά μου και η σύζυγός μου επί του σπιτιού που κατοικούμε και του γραφείου μου». «Επειδή με τον ίδιο τρόπο βλέπω να αναγράφονται περιουσιακά στοιχεία βουλευτών και της ΝΔ και του ΠΑΣΟΚ, αναρωτιέμαι, τυχαία επέλεξαν εμένα οι μεγάλοι ερευνητές;\nΗ παράσταση έλαβε τέλος, στο εξής όποιο από τα τσιράκια της κυβέρνησης παίξει με την αξιοπρέπεια μου αλλά και με την τιμή και την ασφάλεια της οικογένειάς μου θα λογοδοτεί στη Δικαιοσύνη. Δεν χαρίζομαι σε κανέναν δεν με κρατάνε από πουθενά, την πάτησαν. Ντροπή γελοίοι» κατέληξε ο κ. Καπερνάρος.


Το «μπιπ» του τσολιά\n"Πήραν το τιμημένο"\nΒάλθηκαν όλοι να το σβήσουν, όμως αυτό τούς νίκησε. Για το γνωστό σύνθημα με το «γαμημένο» Κύπελλο ο λόγος, που θα συνοδεύει την επιτυχία της εθνικής ομάδας ποδοσφαίρου όσα χρόνια κι αν περάσουν. Με στημένους οπαδούς επιχείρησαν τα κανάλια να το μετατρέψουν σε «τιμημένο». Με τηλεοπτικά σποτάκια και ολοσέλιδες καταχωρίσεις αποπειράθηκε ο ΟΤΕ να το μεταγλωτίσσει σε «ονειρεμένο». Με απελπισμένες προτροπές πάσχιζε και ο κ. Κωστάλας να φέρει στο φιλότιμο τις δεκάδες χιλιάδες συγκεντρωμένους του Καλλιμάρμαρου που συνόδευαν με το «ανίερο» σύνθημα ακόμα και τις ευλογίες του κ. Χριστόδουλου.\nΠρόκειται βέβαια για σημεία γλωσσικού κρετινισμού. Το σύνθημα αυτό έχει νόημα μόνο στην αυθεντική εκδοχή του που εκφράζει την απόλυτη ανυπομονησία, ενώ το «ονειρεμένο» και το «τιμημένο» δεν δένουν καθόλου με τη δεύτερη φράση. Οι «αποδεκτές» παραλλαγές του μαρτυρούν απλώς άτεχνη λογοκλοπή και αδυναμία των επαγγελματιών διαφημιστών να εφεύρουν ένα δικό τους γνήσιο σύνθημα που να πιάνει τόσο πολύ.\nΤο σύνθημα ακούστηκε για πρώτη φορά σε μαζική κλίμακα το Μάιο του 2003 από τους οπαδούς του ΠΑΟΚ στον τελικό Κυπέλλου με τον Αρη, αμέσως μετά το γκολ του Γεωργιάδη που έκρινε το ματς. Κυριάρχησε και στη φιέστα του Ολυμπιακού για το πρωτάθλημα λίγες μέρες αργότερα. Στην Πορτογαλία ξεκίνησε να φωνάζεται ως χαριτωμένη υπερβολή μετά την πρώτη επιτυχία. Πολύ γρήγορα έγινε το πιο δημοφιλές σύνθημα γιατί διατύπωνε παραστατικά την ελπίδα ότι η ομάδα θα φτάσει πιο πέρα. Οσο η Εθνική ξεπερνούσε τα εμπόδια τόσο δικαιωνόταν το σύνθημα. Δεν υπήρχε τρόπος να υποκατασταθεί από άλλο «ευπρεπέστερο».\nΗ υβριστική διάσταση των συνθημάτων στο γήπεδο είναι απολύτως συνδεδεμένη με την ένταση του οπαδού και με τη διάθεσή του να πλήξει τον αντίπαλο ή το διαιτητή κάτω από τη ζώνη. Η γλωσσική διαφορά εμποδίζει αυτή την άμεση ανταλλαγή επιθετικών και υβριστικών χαρακτηρισμών όταν παίζει η εθνική ομάδα (εκτός αν πρόκειται για ομάδες με κοινή γλώσσα -κάτι ξέρει η καημένη Εθνική Κύπρου!). Γι' αυτό το λόγο η βωμολοχική πλευρά των συνθημάτων για την εθνική ομάδα περιορίζεται συνήθως σε εσωτερική κατανάλωση και περιέχει λιγότερη συμβολική βία. Το κύριο στοιχείο τους παραμένει το χιούμορ και η υπερβολή. Οσοι το αγνοούν, απλώς δεν καταλαβαίνουν ότι πρόκειται για παιχνίδι. Ειδικά, μάλιστα, αυτό το σύνθημα είναι απολύτως απαλλαγμένο από ενοχλητικά ρατσιστικά, σεξιστικά ή προσωπικά υπονοούμενα.\nΗ μικρή αυτή ιστορία είναι αρκετά διδακτική. Οταν το «γαμημένο» μετατρέπεται σε «ονειρεμένο» για τις ανάγκες που επιβάλλει η πολιτική ορθότητα των εθνικών μας χορηγών, τότε το πάνδημο πανηγύρι για την επιτυχία της εθνικής ομάδας ποδοσφαίρου χάνει την αυθεντικότητά του. Μπαίνει στο καλαπόδι του τηλεοπτικού καθωσπρεπισμού και καταλήγει κίβδηλο. Ηταν φυσικό να ακολουθήσει η γνωστή προσπάθεια πολιτικής εκμετάλλευσης ή η «θεωρητικοποίηση» της επιτυχίας με πολιτικές, κοινωνιολογικές, ακόμα και θεολογικές προσεγγίσεις. Η τάση αυτή, που κορυφώθηκε στο Παναθηναϊκό Στάδιο, είχε γίνει ορατή από μέρες. Δεν υπήρχε την περασμένη Κυριακή το απόγευμα πιο θλιβερό θέαμα από τους γνωστούς τηλεαστέρες να παρουσιάζονται έξω από το γήπεδο της Λισαβόνας μεταμφιεσμένοι σε φίλαθλοι, επιδιώκοντας ακόμα και την τελευταία στιγμή να κερδίσουν μια παράσταση που δεν τους ανήκει.\nΓια να τελειώνουμε: το Κύπελλο είναι «γαμημένο» και όχι ονειρεμένο, ο τσολιάς έχει «πούτσα» και όχι «μπιπ», ο δε Φίγκο καλείται να μας πάρει πίπα και όχι «ου-ου». Οσοι μπορούν να γελάσουν και να διασκεδάσουν μ' αυτά, ας συνεχίσουν να πανηγυρίζουν. Οι υπόλοιποι ας επιστρέψουν στα αποστειρωμένα ελεγχόμενα ριάλιτι «εσωτερικού χώρου».


Education in Greece: Οι ΤΕ/ΔΕ στην εκπαίδευση\nΌπως είχαμε υποσχεθεί, ανταποκρινόμενοι στο αυξημένο ενδιαφέρον της κοινής γνώμης για το ζήτημα των ΤΕ/ΔΕ που πρώτοι θέσαμε, θα αναλύσουμε την κατάσταση που επικρατεί τώρα και τις συνθήκες που οδήγησαν ως εδώ.\nΗ συνεχής τάση για ανωτατοποίηση που χαρακτήρισε τη μεταπολίτευση (ζήτημα που από μόνο του χρήζει ιδιαίτερης ανάλυσης), είχε ως συνέπεια και την αντίστοιχη "ανωτατοποίηση" της τεχνικής εκπαίδευσης. Μπορεί τα πρώτα θεμέλια του εκτρώματος που αποκαλείται "τεχνική εκπαίδευση" να τοποθετήθηκαν επί ΝΔ, όμως η ουσιαστική πολιτική που σήμερα πληρώνουμε ήταν δημιούργημα του ΠΑΣΟΚ και του τότε Υπουργού Παιδείας Απόστολου Κακλαμάνη.\nΟ Κακλαμάνης, κινούμενος από προσωπικά συμπλέγματα, απαίτησε να γίνουν οι τεχνίτες εκπαιδευτικοί και οι εργάτες και τεχνίτες να βγαίνουν από το σχολείο, ώστε να εξασφαλίζουν ταυτόχρονα και το απολυτήριο του Λυκείου.\nΤο αν το μόρφωμα που θα δημιουργούσε θα ανταποκρινόταν στο ελάχιστο στις τυπικές έστω απαιτήσεις της δευτεροβάθμιας εκπαίδευσης δεν τον απασχολούσε ιδιαίτερα. "Ο σκοπός είναι να μη γυρίζουν τα παιδιά στους δρόμους ενώ κάποια άλλα πηγαίνουν στο σχολείο" ήταν η μόνιμη επωδός του πρασινοφρουρού υπουργού. Με άλλα λόγια, ο σκοπός ήταν να μην αλητεύουν οι νεαροί κουμπούρες στο δρόμο, αλλά στο σχολείο. Το "τεχνικό σχολείο" δημιουργήθηκε από την αρχή με σκοπό να χαρίζει "πτυχία", και επιπλέον να εξασφαλίζει το διορισμό σε κάποιους.\nΠοιοί ήταν αυτοί; Διάφοροι τεχνίτες και εργάτες, οι οποίοι με βασικό προσόν την πράσινη κάρτα ονομάστηκαν "εκπαιδευτικοί". Ακολούθησαν και αρκετοί απόφοιτοι ΚΑΤΕΕ (στη συνέχεια ΤΕΙ), και το τεχνικό σχολείο έλαβε σάρκα και οστά, προς μεγάλη χαρά του εμπνευστή του.\nΤο σύστημα αυτό είχε και άλλα οφέλη για κάποιους. Οι μαθητές με τη μεγαλύτερη βαθμολογία μπορούσαν να περάσουν σε κάποια σχολή χωρίς να χρειαστεί να διέλθουν από τη στενωπό των πανελληνίων/πανελλαδικών εξετάσεων. Αρκετοί ήταν τότε οι γόνοι εκπαιδευτικών που επωφελήθηκαν από το σύστημα αυτό, που στη συνέχεια έδωσε τη σκυτάλη στο αντίστοιχο σύστημα των νυκτερικών σχολείων.\nΜε το πέρασμα των χρόνων, αρκετές από τις παλαιότερες τεχνικές σχολές πέρασαν με τον έναν ή τον άλλο τρόπο στο καινούριο σύστημα, και αρκετοί εργαζόμενοι με σημαντική επαγγελματική προϋπηρεσία πέρασαν σε αυτό, ανάμεσα σε πολλούς ανάξιους που βρήκαν επαγγελματικό καταφύγιο παριστάνοντας τους "εκπαιδευτικούς".\nΣημειώνεται πως με το σύστημα που δημιουργήθηκε ήταν επόμενο να υπάρχουν ΤΕ και ΔΕ, καθώς είναι ανεδαφικό να περιμένει κανείς πως θα έχει πτυχιούχους πανεπιστημίου να διδάσκουν κομμωτική ή υδραυλικά. Το επόμενο μεγάλο πρόβλημα προέκυψε από την ύπαρξη αυτών των ΤΕ/ΔΕ σε ένα συγκεκριμένο σχολικό περιβάλλον, το οποίο έχει σαφώς διαφορετικές απαιτήσεις και ιδιαιτερότητες από μία σχολή επαγγελματικής κατάρτισης έξω από το σχολικό σύστημα. Καθώς πολλοί από αυτούς τους ΤΕ/ΔΕ δεν ήταν σε θέση να ξεχωρίσουν τις δύο άκρες του μολυβιού, η αναγόρευσή τους σε εκπαιδευτικούς δημιούργησε ένα περιβάλλον που με την κινητικότητα των εκπαιδευτικών γενικής παιδείας κατέληξε σε σταδιακή διάχυση προς τα γενικά σχολεία.\nΣίγουρα ανάμεσα σε αυτούς τους ΤΕ/ΔΕ υπήρξε και ένα ποσοστό ευσυνείδητων ανθρώπων που εργάστηκαν υποδειγματικά. Όμως αυτοί σε καμία περίπτωση δεν εκφράζουν το σύνολο των ΤΕ/ΔΕ.\nΚαθώς πλησιάζουμε στο σήμερα, ερχόμαστε σε ένα νέο πρόβλημα σχετικό με τους ΤΕ/ΔΕ:\nΥποτίθεται ότι οι ΤΕ/ΔΕ διορίζονται για να συνεισφέρουν με την πρακτική τους γνώση. Το ερώτημα είναι για ποιά πρακτική και επαγγελματική γνώση μιλάμε, όταν, ειδικά κατά τα τελευταία χρόνια, βλέπουμε να αποφοιτά κάποιος από ένα τεχνικό λύκειο και στη συνέχεια, σε κάποιες περιπτώσεις ακόμα και την ίδια στιγμή, να διορίζεται ως εκπαιδευτικός! Τί πρόλαβε άραγε να μάθει ώστε την ίδια στιγμή, και πολλές φορές σε σκανδαλωδώς νεαρή ηλικία, να βαφτίζεται "εκπαιδευτικός" για να μεταλαμπαδεύσει την εμπειρία του στους συμμαθητές του;\nΚαι ακόμα πιο προκλητικό είναι το γεγονός ότι σε όλες αυτές τις περιπτώσεις βρίσκουμε γόνους εκπαιδευτικών και εκκολαπτόμενα στελέχη κομμάτων.\nΕίναι αμφίβολο αν έστω κάποιος από τους ΤΕ/ΔΕ που διορίστηκαν τα τελευταία πέντε (τουλάχιστον) χρόνια δεν ανήκει σε αυτή την κατηγορία.\nΥπάρχει το επιχείρημα πως αρκετοί από τους ΤΕ/ΔΕ στη συνέχεια έκαναν σπουδές και κάποιοι ακόμα και μεταπτυχιακά ή και διδακτορικά(!). Εκείνο όμως που συστηματικά αποκρύπτεται είναι πως και πάλι στην πλειοψηφία των περιπτώσεων αυτές οι σπουδές έγιναν χάρη στη διαπλοκή που τους έκανε ΤΕ/ΔΕ σε πρώτη βάση. Δεν είναι άλλωστε τυχαίο ότι σε αυτές τις περιπτώσεις διακρίνουμε και αρκετούς με έντονη πολιτική και συνδικαλιστική δράση, ενώ είναι ιδιαίτερα μεγάλα τα ποσοστά των ΤΕ/ΔΕ που επιδιώκουν, και επιτυγχάνουν, αποσπάσεις σε θέσεις γραφείων, όπου και εξασφαλίζουν το καθησιό και το ραχάτι.\nΌπως αναφέραμε, είναι αναπόφευκτο να υπάρχουν ΤΕ/ΔΕ σε συγκεκριμένες ειδικότητες. Και σε κάποιες περιπτώσεις, όπως αυτή των καθηγητών παραδοσιακών οργάνων, υπήρξε αδικία εις βάρος τους όταν τους έθεσαν στο στόχαστρο απόφοιτοι διαφόρων μουσικών τμημάτων. Το ερώτημα όμως είναι για ποιό λόγο εξακολουθούν ακόμα και σήμερα να διορίζονται ΤΕ/ΔΕ με ειδικότητα Πληροφορικής ή Διοίκησης Επιχειρήσεων, τη στιγμή που υπάρχουν αμέτρητα τμήματα ΑΕΙ και ΤΕΙ με το ίδιο αντικείμενο. Και βλέπουμε σε πολλά ΤΕΙ να εξασφαλίζουν την είσοδό τους, και στη συνέχεια και την έξοδό τους, μαθητές του μηδέν, οπότε τί συμπέρασμα μπορεί να βγει για τους "εκπαιδευτικούς" αυτούς που δεν πέρασαν ούτε σε ένα ΤΕΙ της συμφοράς;\nΦυσικά μπορεί να μην έχουν άλλα προσόντα, έχουν όμως τα γονίδια που τους εξασφαλίζουν μία θέση στην εκπαίδευση, ώστε οι εκπαιδευτικοί να βολεύουν τα παιδιά τους ακόμα κι όταν αυτά είναι τελείως κουμπούρες.\nΌπως βλέπουμε, το ζήτημα έχει πολλές προεκτάσεις: Ο Κακλαμάνης δημιούργησε μία καταστροφική κατάσταση, αδιαφορώντας για τις συνέπειες, η αθρόα είσοδος ακατάλληλων ατόμων στην εκπαίδευση έριξε το επίπεδο της εκπαίδευσης προς τέρψιν των αριστεριζόντων και του εμπνευστή του σχεδίου, και με την κατάσταση όπως έχει σήμερα οι εκπαιδευτικοί βρήκαν έναν τρόπο για να διορίζουν τα παιδιά τους όταν αυτά τελειώνουν το (τεχνικό) λύκειο.\nPosted by edu_gr at Wednesday, March 02, 2011


Είναι από Κύπρο και κυκλοφορεί στο Facebook.\nγουρουνάκι vegan αντιδράσεις σφαγή ζωα χορτοφάγοι Τέχνες\nΠαράνομο δεν είναι, ούτε κάτι μεμπτό υπάρχει. Οι υπεραγορές διαθέτουν προς πώληση όλων των ειδών κρέατα, μαζί και γουρουνάκια. Και σίγουρα, σκοπός μας δεν είναι να το κρίνουμε αρνητικά. Σκοπός μας δεν είναι να το κρίνουμε καθόλου.\nΚάθε φορά όμως που μια τέτοια ή παρόμοια φωτογραφία ανεβαίνει στο διαδίκτυο, συνοδευμένη συνήθως από ένα κείμενο-λάβρο για την «κατάντια» της ανθρωπότητας που ακόμη επιμένει να σκοτώνει ζώα και να τρώει κρέας, γίνεται ντόρος και ξεκινάει μεμιάς ένα γαϊτανάκι με αντικρουόμενα σχόλια και απόψεις για το αν όλο αυτό είναι υποκριτικό ή πραγματική έγνοια;\nΜε αυτό κατά νου, στείλαμε την εν λόγω ανάρτηση (με κείμενο και φωτογραφίες) σε άτομα τα οποία ακολουθούν μια vegan ή vegetarian διατροφή, αλλά και σε άτομα που τρώνε κρέας, έτσι ώστε να «κόψουμε» αντιδράσεις.\nΚαι παρότι θεωρούσαμε πώς οι αντιδράσεις τους θα ήταν οι αναμενόμενες, ανάλογα με το lifestyle του καθενός, το αποτέλεσμα μας διέψευσε.\nΗ ανάρτηση, όπως ανέβηκε στο διαδίκτυο:\n«Μπορεί να μην είμαι χορτοφάγος ακόμη -λέω ακόμη διότι το παλεύω εδώ και χρονιά να γίνω-, αλλά η λαιμαργία μου δεν μ’ αφήνει. Όμως, αυτό που αντίκρυσα σήμερα στ... (όνομα υπεραγοράς) ήταν πραγματικά πολύ άσχημο για οποιονδήποτε άνθρωπο, χορτοφάγο ή μη. Η ανθρώπινη αποτρόπαια και σκληρή πραγματικότητα σε όλο της το μεγαλείο, μπροστά μου… Ένα μικρό γουρουνάκι, σκοτωμένο και τυλιγμένο σε μια σακούλα δίπλα από τις μπουγάτσες, τα σορμπέ και τα παγωτά! Με ενόχλησε τόσο πολύ το θέαμα που αντίκρυσα, που δεν το θέλω ξανά στο πιάτο μου! Δεν θέλω να λέω μεγάλες κουβέντες, αλλά από την άλλη τόσος πόνος για 5-10 λεπτά γαστρονομικής απόλαυσης; Διερωτώμαι».\n10 άτομα που είδαν τη φωτογραφία και διάβασαν την ανάρτηση, μας γράφουν τι ένιωσαν και ποια είναι η άποψή τους.\nΗ αλήθεια είναι ότι το θέαμα είναι ανατριχιαστικό. Θα μπορούσαν να το έβαζαν σε μια σακούλα αδιαφανή ή ένα κουτί για να μην φαίνεται. Ως φανατικός κρεατοφάγος, όμως, μετά το πρώτο σοκ, η φαντασία μου έχει ήδη προχωρήσει στο επόμενο στάδιο και το βλέπει μαγειρεμένο και καλοψημένο.\nΕίναι αποκρουστικό. Είμαι vegan εδώ και δύο χρόνια για ηθικούς λόγους και αν και έχω δει πολλές τέτοιες αποκρουστικές εικόνες, κάθε φορά η θέαση μιας άλλης μου προκαλεί τα ίδια άσχημα συναισθήματα. Είναι ένα μωρό γουρουνάκι που δολοφονήθηκε και «εκτίθεται» στο ψυγείο μιας υπεραγοράς. Στη θέση του, αν ζούσαμε για παράδειγμα σε μια άλλη κοινωνία, θα μπορούσε να ήταν ένας σκύλος, που αρκετοί από εμάς έχουμε ως κατοικίδιο στο σπίτι μας. Και προς ενημέρωση! Τα γουρούνια έχουν υψηλό δείκτη νοημοσύνης, είναι πανέξυπνα και δύνανται να λύνουν μέχρι και γρίφους. Τροφή για σκέψη…\nΑποκρουστικό. Θυμίζει πτώμα ανθρώπου σε νεκροτομείο. Και το κάνει χειρότερο η θέση που βρίσκεται, δίπλα από τα παγωτά και τις πίτσες. Νομίζω, αυτό είναι που ενοχλεί περισσότερο. Το θέμα είναι όμως ότι βρίσκω όλο αυτή την αντίδραση υποκριτική. Γιατί και η κυρία που έκανε το ποστ, όπως αναφέρει, προσπαθεί να κόψει το κρέας, αλλά δεν τα έχει καταφέρει ακόμη, άρα γιατί τόσος ντόρος; Άποψή μου είναι πώς όλοι αυτοί που διαρρηγνύουν τα ιμάτιά τους και καταφέρονται με μένος απέναντι σε όσους τρώνε κρέας, ενώ πριν μερικά χρόνια ξεκοκκάλιζαν και αυτοί τις μιξ, και ξαφνικά την είδαν vegan η vegetarian, είναι κάπως γραφικοί. Αν γουστάρεις να μην τρως κρέας, μη φας, γιατί πρέπει να μου επιβάλεις όμως αυτό που θα φάω εγώ;\nΤέτοιες εικόνες συνήθως σοκάρουν κάποιους γιατί απλούστατα ποτέ δεν έκαναν τον συνειρμό πως αυτή η εικόνα -ενός πεθαμένου μικρού γουρουνιού- είναι το ίδιο με το να βλέπεις απλώς bacon στο πιάτο σου. Εμένα δεν με σοκάρει καθόλου, τα ίδια συναισθήματα νιώθω και για τις μπριζόλες, τα συκωτάκια, τα κεφαλάκια το Πάσχα, κτλ. Είναι καιρός όλοι μας να σταματήσουμε να ζούμε σε υποκριτικά πλαίσια και να ξέρουμε τι είναι αυτό που τρώμε, να κάνουμε δηλαδή συνειδητά τις διατροφικές μας επιλογές. Τι διαφορά έχει ένα ολόκληρο κοτόπουλο στον καταψύκτη από αυτό το γουρουνάκι; Επειδή λείπει το κεφάλι της κότας; Ή απλώς θεωρούμε υποδεέστερη την κότα από το γουρούνι; Η αγελάδα που κόπηκε σε 1000 κομμάτια για να γίνει steak, burger, δερμάτινο σακάκι και καναπές δεν μας προκαλεί άσχημα αισθήματα; Το γούνινο παλτό που πήρες πολύ φτηνά από την Κίνα δεν ήταν και αυτό ένα χαριτωμένο κουνελάκι; (Στην ‘καλύτερη’ περίπτωση διότι μπορεί να φοράς ακόμα και γούνα από σκύλο, μιας και η σήμανση της προέλευσης της γούνας δεν είναι υποχρεωτική -και αυτό είμαι σίγουρη θα προκαλούσε ακόμη περισσότερες αντιδράσεις). Όλα τα ζωικά προϊόντα που τρώνε ή καταναλώνουν οι άνθρωποι, κάποτε είχαν ματάκια και ποδαράκια και ήταν χαριτωμένα ζωάκια που θανατώθηκαν για ένα γεύμα 15 λεπτών, ή μια μάσκαρα ή ένα καναπέ ‘πολυτελείας’. Σκέψου το καλά αυτό την επόμενη φορά που θα λιγουρευτείς τραγανό bacon ή θα πας για να αγοράσεις ένα παλτό. #GOVEGAN\nΗ εικόνα νεκρών ζώων είναι σοκαριστική νομίζω για τη πλειοψηφία του κόσμου. Το παράδοξο, όμως, σε τούτο, θεωρώ εγώ, είναι ότι «αναστατώνονται» μάλλον πιο πολλά όσοι ακόμα τρέφονται με κρέας, γιατί μόνο σε έτσι περιπτώσεις αντιλαμβάνονται τι τρώνε. Γίνεται, δηλαδή, τζίνη μόνο τη στιγμή η σύνδεση ότι τα σουβλάκια μου κάποτε ήταν το γουρουνάκι. Οι χορτοφάγοι από την άλλη νομίζω ότι έχουν τα ίδια συναισθήματα κάθε φορά που κάποιος προσπαθεί να τους πείσει να δοκιμάσουν τη χριστουγεννιάτικη γαλοπούλα ή τα σουβλάκια τους, και τούτο γιατί η συσχέτιση για τζίνους έγινε ήδη. Η εικόνα, όμως, είναι αποκρουστική θέλω να πιστεύω μέρα με τη μέρα και για πιο πολλούς ανθρώπους και κάπως έτσι αλλάζει ο τρόπος σκέψης μας και έρχεται η αλλαγή!\nΣίγουρα, είναι λυπηρό, αντιαισθητικό και ανατριχιαστικό το «θέαμα»… Ωστόσο, στα διπλανά ψυγεία, ράφια κλπ, υπάρχουν διαφόρων ειδών ζώα τεμαχισμένα ανά κομμάτι (μπούτι, πλάτη, στήθος) και ακόμα χειρότερα… πολτοποιημένα! Τούτα, όμως, εν πελλαμός έννεν; Κατά πάσα πιθανότητα, ακόμη και η ευαίσθητη κυρία που πόσταρε τις φωτογραφίες στα social media, αδυνατώ να πιστέψω ότι ποτέ δεν ανέβασε φωτογραφία ή στόρι με σούβλα ή λουκάνικα ή ακόμη και μακαρόνια με κιμά. We must learn to see the big picture of anything… If you don’t like it don’t eat it at all…Ο κάθε ένας, πλέον, ποστάρει ότι του κατέβει. Βαρέθηκα το Facebook.\nΔεν είμαι χορτοφάγος, αλλά αυτή η εικόνα νομίζω ότι είναι ένα καλό boost για να γίνεις. Ίσως με επηρεάζει περισσότερο το γεγονός ότι και το κατοικίδιό μου έχει το ίδιο μέγεθος και κάνω άσχημους συνειρμούς. Πάντως, όπως και να έχει, το θέαμα δεν είναι ωραίο. Βέβαια, αν το είχα ψημένο στο πιάτο μου, παρέα με ζιβανία, θα το έτρωγα ευχαρίστως.\nΔεν με ενοχλούν οι φωτογραφίες, το ίδιο είναι να βλέπω μια μπριζόλα ή μια σιεφταλιά για μένα. Απλώς, ο περισσότερος κόσμος έχει το αποσυνδεδεμένο στο μυαλό του, το ότι το κομμάτι κρέας που αγοράζει είτε αλεσμένο είτε κομμένα περιποιημένο, εν κομμάτι από εκείνο το αθώο πλάσμα. Τώρα, σχετικά με το post, έχει δύο τρόπους να το δεις. Από τη μία, είναι υποκριτικό εκ μέρους της να βάζει μια τέτοια φωτογραφία αφού δεν είναι χορτοφάγος και πληρώνει για να σφάζουν αυτά που τρώει, λόγω λαιμαργίας (γελοία δικαιολογία). Από την άλλη, είναι θετικό να ανεβαίνουν τέτοια ποστ γιατί αυξάνουν το awareness. Φυσικά, στα σχόλια από κάτω, το bullying είναι τουλάχιστον αναμενόμενο.\nΗ τοποθέτηση δίπλα από τα παγωτά, κάνει το θέαμα ακόμη πιο αποκρουστικό και αηδιαστικό. Παρόλα αυτά, ας μην είμαστε υποκριτές. Αν δηλαδή το συγκεκριμένο ήταν κομμένο σε μπριζόλες θα ήταν ok, αλλά επειδή το βλέπουμε ολόκληρο μέσα σε ένα σακούλι νάιλον και συνειδητοποιούμε ποια είναι η προέλευση της μπριζόλας μας, μας ενοχλεί; Δηλαδή, το κοτόπουλο που το αγοράζουμε ολόκληρο γιατί δεν μας πειράζει;\nΥπάρχει μια έντονη ρητορική ανάμεσα σε βίγκαν και κρεατοφάγους, ειδικά τα τελευταία 5 χρόνια, η οποία βασίζεται σε ιδεολογικές τοποθετήσεις και από τις δυο πλευρές. Από τη μια, η κοινότητα των βίγκαν υποστηρίζει ότι δεν πρέπει να τρώμε ζώα, καθώς είναι έμψυχα όντα και από την άλλη η δεύτερη κοινότητα υποστηρίζει ότι από τη στιγμή που ο άνθρωπος είναι φύσει κρεατοφάγο ον τότε έχει το δικαίωμα να τρέφεται με ζώα. Και οι δυο πλευρές έχουν δίκαιο και βρίσκονται χωρίς ίσως να το συνειδητοποιούν μέσα σε μια μάχη την οποία πυροδοτεί τρόπο τινά το υφιστάμενο σύστημα υπερκαταναλωτισμού - κερδοσκοπίας των επιχειρήσεων. Υπάρχει όμως απολυτότητα και από τις δυο πλευρές. Αφενός, οι χορτοφάγοι δε σέβονται την επιλογή των ατόμων που επιλέγουν και έχουν δικαίωμα να τρώνε κρέας και αφετέρου οι κρεατοφάγοι το παρακάνουν με τη κατανάλωση κρέατος.\nΛαμβάνοντας λοιπόν τα παραπάνω υπόψη, εγείρεται ένα ζήτημα/ερώτημα: Τελικά το πρόβλημα είναι χωροταξικό; Δηλαδή αν το γουρουνάκι είναι πεταμένο δίπλα από τα παγωτά; Είναι καλλωπιστικό; Δηλαδή δεν σεβόμαστε το νεκρό ζώο και θα έπρεπε να καλυφθεί σε μια ωραία συσκευασία για να μην μας χαλά την ωραία μας μέρα ένα τέτοιο αποκρουστικό θέαμα ή ηθικό; Δεν έπρεπε εξαρχής να το θανατώσουμε; Τρίλημμα. Προσωπικά, αφού είναι περί ορέξεως ο λόγος τείνω προς τη χορτοφαγία καθώς αυτά μου αρέσουν να τρώω (συμπεριλαμβανομένου του κοτόπουλου κυρίως για λόγους ισορροπημένης διατροφής). Εμένα λοιπόν, δεν με απασχολεί και τόσο αν είναι τυλιγμένο σε χαρτί το συγκεκριμένο ζώο ή αν είναι δίπλα από τα παγωτά, αλλά το να υπάρχει ένα μέτρο από τους καταναλωτές ως προς την αγορά κρεατικών, ώστε να αναγκαστούν οι εταιρείες να σκοτώνουν λιγότερα ζώα. Δηλαδή, αν το δούμε λίγο κυνικά, αυτό είναι το θέμα. Το να υπερεκτρέφονται και να υπερθανατώνονται ζώα έχει συνέπειες στην ισορροπία του οικοσυστήματος. Επιπλέον, η τεράστια και αυξανόμενη ζήτηση κρεατικών (αχόρταγοι άνθρωποι που είμαστε) δίνει έδαφος για χρήση φαρμάκων και χημικών από τις εταιρείες για να μπορούν να ανταπεξέλθουν στις ανάγκες μας γρήγορα για να «φαουσιάσουμε». Αυτό έχει αντίκτυπο στον ανθρώπινο οργανισμό. Οι βίγκαν από την άλλη οφείλουν να επίσης να «πνάσουν λλίο» με την χωρίς αιτία επανάσταση και την απολυτότητά τους, γιατί θα μπορούσε κάποιος να ισχυριστεί ότι και τα χόρτα είναι έμψυχα όντα.\nΚαταλήγω λοιπόν με δύο ερωτήματα: Η συγκεκριμένη ανάρτηση της φωτογραφίας έγινε τελικά για κάποιο σοβαρό λόγο ή για λόγους αισθητικής; Να θυμίσω λίγο ότι ζούμε στην εποχή ενός σελφο-ναρκισσισμού και μιας έντονης επιθυμίας προώθησης της θετικής μας κοινωνικής ταυτότητας/εικόνας προς τους άλλους ώστε να γίνουμε αποδεκτοί και αρεστοί. Το δεύτερο και τελευταίο ερώτημα είναι: αν το άτομο που ανάρτησε τη φωτογραφία του αλλάζαμε λίγο το σκηνικό με ένα γουρουνάκι σε γκουρμέ πιάτο φτιαγμένο από γνωστό σεφ με τατουάζ θα αντιδρούσε με τον ίδιο τρόπο ή θα έβαλλε καρδούλα; Peace!


Γνωριμία: Νέο Dacia Dokker Van - EpitrohonEpitrohon\nPublished 25 Ιουνίου 2018 | By Θανάσης Τζιόβας\nΠρακτικό, άνετο και οικονομικό\nΤο να είσαι ελεύθερος επαγγελματίας τη σήμερον ημέρα είναι εξαιρετικά δύσκολο, για τους πολλούς και γνωστούς λόγους που όλοι λίγο πολύ ξέρουμε.\nΈτσι, εκτός από το κράτος που έχει να «αντιμετωπίσει» κάποιος, συναντάει και εξαιρετικά δυνατό ανταγωνισμό και γι’ αυτό οι επιλογές που θα κάνει, τόσο όσων αφορά την αγορά εργαλείων αλλά και μεταφορικού μέσου, πρέπει να είναι σωστές από άποψη ποιότητας άλλα και τιμής.\nΚαι κάπου εδώ έρχεται η πρόταση της Dacia, που στοχεύει ώστε το νέο Dokker Van να γίνει ο πιστός συνεργάτης του επαγγελματία.\nΤο μικρό Van, βρέθηκε για λίγο στα χέρια μας για να το γνωρίσουμε από κοντά και να το αξιολογήσουμε.\nΑρχικά, θα εφοδιάζεται με δύο πετρελαιοκίνητα σύνολα 1.5 dCi Euro 6, απόδοσης 75 και 90 ίππων με τη ροπή να κυμαίνεται στα 200 και 220 Nm αντίστοιχα.\nΗ κατανάλωση που δίνει ο κατασκευαστής και για τις δύο εκδόσεις είναι 4,1 λίτρα τα 100 χλμ, σε μικτές συνθήκες οδήγησης. Το αυτοκίνητο που είχαμε στα χέρια μας φορούσε το δυνατό κινητήρα με τους 90 ίππους.\nΓνώριμος και έχοντας αφήσει τις καλύτερες εντυπώσεις από τα επιβατικά της οχήματα, φαντάζει ικανός να κινήσει άνετα τα 1.956 κιλά μεικτού βάρους του οχήματος, που μπορεί να μεταφέρει, δηλαδή 753 κιλά ωφέλιμο φορτίο μαζί με τον οδηγό.\nΤο Dokker, εκμεταλλευόμενο την εμπειρία των μηχανικών του group Renault, είναι ιδιαίτερα πρακτικό και χρηστικό. Διαθέτει δύο ασύμμετρες πόρτες πίσω με άνοιγμα 180 μοιρών και μία συρόμενη στη δεξιά πλευρά, ενώ προαιρετικά μπορεί να προστεθεί και μία συρόμενη στην αριστερή πλευρά.\nΟ ωφέλιμος όγκος χώρου φόρτωσης ξεκινάει από τα 3,3 κυβικά μέτρα και με το μεταλλικό διαχωριστικό πλέγμα και το αναδιπλούμενο κάθισμα συνοδηγού (Dacia Easy Seat) φτάνει τα 3,9 κ.μ. ενώ αντίστοιχα το μήκος της κλούβας ξεκινάει από τα 1,9 μέτρα και φτάνει τα 3,11 μέτρα.\nΟι εξωτερικές διαστάσεις του Dokker είναι αρκετά κομπάκτ και βοηθάνε στη μετακίνηση μέσα στη πόλη. Το μήκος του είναι 4.363 χλστ ενώ το πλάτος φτάνει τα 1.751 χλστ.\nΤο εσωτερικό του, είναι σπαρτιάτικο με σκληρά πλαστικά αλλά συγχρόνως ευχάριστο, φωτεινό και με πολλές θήκες για μικροαντικείμενα.\nΟι αποθηκευτικοί χώροι για μικροαντικείμενα δε λείπουν ενώ ιδιαίτερα χρηστικό είναι το Dacia Easy Seat, το αναδιπλούμενο κάθισμα του συνοδηγού δηλαδή που ακόμα και αν δεν έχουμε μακριά αντικείμενα να μεταφέρουμε χρησιμεύει σα τραπεζάκι.\nΣτο δρόμο, χωρίς φορτίο, το Dokker δεν έχει να ζηλέψει τίποτα από ένα απλό επιβατικό. Κινείτε άνετα τόσο σε επαρχιακό όσο και σε εθνικό δίκτυο με μόνο παράπτωμα τη μειωμένη ηχομόνωση που προσφέρει. Το τιμόνι είναι σφιχτό και άμεσο και συνεισφέρει τα μέγιστα στη σωστή του συμπεριφορά στο δρόμο.\nΔυστυχώς δεν είχαμε τη δυνατότητα, λόγο της σύντομης χρονικά δοκιμής μας, να δοκιμάσουμε το Van της Dacia με φορτίο για να δούμε πως συμπεριφέρεται και πως επηρεάζεται η κατανάλωση του.\nΣτο τομέα του εξοπλισμού, η Dacia προσφέρει το επαγγελματικό της όχημα με αρκετά πλούσιο εξοπλισμό στο βασικό πακέτο όπως, σύστημα Start-Stop, ESP, ASR, Hill Start Assist, ηλεκτρικά παράθυρα, πρόγραμμα οδήγησης ECO, Υπολογιστή ταξιδιού, κανονική ρεζέρβα και χειριστήρια στο τιμόνι.\nΈνα από τα ατού του Dokker και ίσως το σημαντικότερο είναι και η τιμή του. Η βασική έκδοση με τον κινητήρα diesel των 75 ίππων ξεκινάει από τα 12,141 ευρώ + 2,649 ευρώ ο Φ.Π.Α. ενώ με τον κινητήρα των 90 ίππων ξεκινάει από τα 12.716 ευρώ + 2.774 ευρώ ο Φ.Π.Α.\nΤέλος, η Dacia προσφέρει πενταετή ή 100.000 χλμ εγγύηση και οδική βοήθεια για το αυτοκίνητο της και έξη χρόνια αντισκωριακή εγγύηση.\nΑπό τη σύντομη επαφή μας με το Dokker, μας άρεσε το λιτό αλλά ευχάριστο εσωτερικό του, η πρακτικότητα του καθίσματος του συνοδηγού και ο ζωηρός κινητήρας των 90 ίππων. Θα θέλαμε όμως να έχουμε περισσότερο χρόνο μαζί του για να το αξιολογήσουμε καλύτερα.\nΙσχύς: 90 ps στις 4.000 rpm\nΡοπή: 220 Nm στις 1.750 rpm\nΤελική ταχύτητα: – km/h\nΜέση κατανάλωση: 4,1 lt/100 km (τιμές κατασκευαστή)\nΔιαστάσεις (μήκος – πλάτος – ύψος) : 4.363 x 1.751 x 1.809 mm\nΧώρος αποσκευών: 3,3/3,9 cm3\nΒάρος: 1.956 kg (Μικτό)\nΣαν σήμερα στην αυτοκίνηση 26 Ιουνίου »


Τεχνικές κίνησης, χορού, θεάτρου και βιωματικής μάθησης για τα ανθρώπινα δικαιώματα και για θέματα προσφύγων\nΑπευθύνεται εκπαιδευτικούς όλων των βαθμίδων και ειδικοτήτων.\nΣχεδιασμός: Σόνια Ντόβα\nΕμψύχωση: Σόνια Ντόβα και πιστοποιημένοι θεατροπαιδαγωγοί του προγράμματος\nΤο σεμινάριο «Κινώντας το Νομαδικό Σώμα - Μονόλογοι σε καραντίνα» συνθέτει κίνηση στον χώρο ως ερέθισμα κριτικής σκέψης και ευαισθητοποίησης σε θέματα ανθρωπίνων δικαιωμάτων και θέματα προσφύγων.\nΜε αφορμή τα κείμενα του βιβλίου «Μονόλογοι στην καραντίνα» που δημιουργήθηκαν από εφήβους και έφηβες πρόσφυγες, ενεργοποιούμε το σώμα να κινηθεί μέσα στους πραγματικούς και στους φαντασιακούς χάρτες, επιλέγοντας να επηρεάσει και να επηρεαστεί.\nMε εργαλεία την κίνηση, την παρατήρηση και τον λόγο, θα συνεργαστούμε και θα παράγουμε ένα χορογραφικό χάρτη κίνησης και λόγου. Πώς το σώμα μας μπορεί να κινήσει ένα κείμενο;\nΣεμινάρια Εκπαιδευτικών - Κινώντας το Νομαδικό Σώμα – Μονόλογοι σε καραντίνα\nΗμ/νίες Εκδήλωσης: 6/12/2020 6:00 μμ - 8:00 μμ Export event


Συγκλονισμένη είναι η τοπική κοινωνία στη Λαμία μετά τον θάνατο του 14χρονου παιδιού που διαγνώστηκε με κορονοϊό και μέσα σε λίγες ώρες πέθανε. Σύμφωνα με τις πληροφορίες, το παιδί δεν είχε κάνει το εμβόλιο, όπως και η οικογένειά του.\nΣχολιάζοντας τα όσα έγιναν, ο πατέρας του 14χρονου είπε: «Eίχε τέσσερις ημέρες πυρετό και την Τρίτη άρχισε να επιδεινώνεται η κατάσταση, έχω οξυγόνο στο σπίτι, νεφελοποιητές και όλα, εισπνεόμενες μάσκες, είχαμε χρόνια ολόκληρα αυτή την ιστορία, έπεσε το οξυγόνο».\nΑναφερόμενος στο εμβόλιο, σημείωσε πως είχε επικοινωνήσει με γιατρό και πως τους είχε πει να το κάνουν και πως «δεν νομίζει» να πειράξει τον 14χρονο.\n«Αλλά ήταν τέτοιο παιδί που αναρωτιόμασταν τι να κάνουμε. Φοβόμασταν να πάρουμε το ρίσκο» προσθέτει ο πατέρας του στο Mega Ελλάδος.\nΔυστυχώς το παιδί δεν τα κατάφερε παρά τις τεράστιες προσπάθειες των γιατρών να το κρατήσουν στη ζωή.\nΓιατί φοβούνταν το εμβόλιο\n«Η οικογένεια νοσούσε από κορονοϊό εδώ και μία εβδομάδα, το παιδάκι αυτό ήταν ένα παιδάκι με προβλήματα, ΑμεΑ εδώ και πολλά χρόνια. Η οικογένεια ήταν ανεμβολίαστη. Πατέρας, μητέρα, το παιδί και άλλο ένα παιδάκι» προσθέτει.\nΑδιανόητο περιστατικό στην Ελλάδα - Του ξερίζωσε το μάτι επειδή τον κοίταξε στραβά\nΣτα 22.889 τα νέα κρούσματα στην Ελλάδα - 108 νέοι θάνατοι


Παιδικό Καρναβάλι στους δρόμους της Καλαμάτας - ΕΛΕΥΘΕΡΙΑ Online\nΕτοιμοι να πλημμυρίσουν τους κεντρικούς δρόμους της Καλαμάτας είναι οι μικροί καρναβαλιστές με αφορμή το 1ο Παιδικό Καρναβάλι το οποίο θα λάβει χώρα σήμερα και αύριο, έχοντας ως κεντρικό θέμα την ανακύκλωση.\nΣήμερα Σάββατο στις 5 μ.μ. έχουν προγραμματιστεί παιχνίδια προσκόπων για όλα τα παιδιά της πόλης στην Κεντρική Αγορά, στον χώρο των βιολογικών προϊόντων, με οποιαδήποτε καρναβαλική αμφίεση.\nΑύριο Κυριακή στις 12.30 μ. θα γίνει η παρέλαση των γκρουπ από την αρχή της Αριστομένους (πεζόδρομος) μέχρι το τέλος της κεντρικής πλατείας στο νότιο μέρος της. Εκει θα διοργανωθεί πάρτι και ένα σόου του γνωστού μάγου Sankara. Στην πλατεία θα υπάρχουν κάδοι ανακύκλωσης στους οποίους τα παιδιά θα αφήσουν τις στολές τους στη λήξη της εκδήλωσης.\nΣύμφωνα με τα όσα είχε αναφέρει ο επικεφαλής της Οργανωτικής Επιτροπής του 8ου Καλαματιανού Καρναβαλιού, Γιάννης Δούζης, το ενδιαφέρον για το Καρναβάλι των μικρών είναι πολύ μεγάλο και οι συμμετοχές θα ξεπεράσουν αυτό των ενηλίκων.\nΤο πρόγραμμα του διημέρου θα κλείσει την Κυριακή στις 6 μ.μ. με την εκδήλωση των καρναβαλικών γκρουπ (τόσο του παιδικού όσο και των ενηλίκων) με τίτλο «Παραμυθιαζόμαστε» στο Αμφιθέατρο Φιλαρμονικής Καλαμάτας.\nΤΑ ΠΛΗΡΩΜΑΤΑ ΤΟΥ ΠΑΙΔΙΚΟΥ ΚΑΡΝΑΒΑΛΙΟΥ\nΠαιχνιδούπολη "Οι μικροί ζωγράφοι", Λιλιπούπολη "Ανακυκλώψαρα", Σύλλογος Γονέων 2ου Δημοτικού Σχολείου "Οι πιγκουίνοι", Εκπαιδευτήρια Μπουγά "Ο πιο καλός ο μαθητής", ΚΔΑΠ Δήμου "Emoticons", 14ο Δημοτικό Σχολείο "Οι μικροί Σεφ", 1ο Δημοτικό Σχολείο "Minions", Μπενάκειο "Legomania".


Σίσσυ Χρηστίδου: Έτσι κατάφερε να "πετάξει" από πάνω της 17 κιλά - «Μέσα από μία διατροφή...» - ΤΑ ΜΥΣΤΙΚΑ ΤΩΝ ΕΠΩΝΥΜΩΝ - Youweekly\nΈκανε την αποκάλυψη στο κανάλι της στο Youtube\nΤΑ ΜΥΣΤΙΚΑ ΤΩΝ ΕΠΩΝΥΜΩΝ 28.09.2020 09:23\nΗ Σίσσυ Χρηστίδου μέσα σε λίγους μόνο μήνες κατάφερε να αλλάξει εντελώς το σώμα της, με τις διαδικτυακές της φίλες να αναρωτιούνται πως τα κατάφερε. Η παρουσιάστρια λοιπόν, όπως έκανε γνωστό κατάφερε να "πετάξει" από πάνω της 17 ολόκληρα κιλά με διατροφή που ακολούθησε.\nΜέσα από το κανάλι της στο Youtube, έκανε διάφορες αποκαλύψεις για τα κιλά που έχασε, αλλά και... πήρε, κατά την διάρκεια των καλοκαιρινών της διακοπών.\nΜε αφορμή τον μήνα Σεπτέμβριο, ο οποίος είναι μήνας γενεθλίων, αλλά και νέων ξεκινημάτων μετά τις διακοπές, θέλησε να θέσει τους στόχους της όσον αφορά τη διατροφή της.\n«Πέρσι ρύθμισα τα προβλήματα υγείας. Κατάφερα μέσα από μία διατροφή να πετάξω 17 κιλά και φέτος το καλοκαίρι πήρα 3 κιλά. Επανήλθα τώρα σε πρόγραμμα διατροφής, γιατί έτσι και αλλιώς ο στόχος ήταν τα 20 κιλά. Είχα χάσει 17, πήρα 3, οπότε θέλω ακόμα να χάσω άλλα 5 κιλά. Να χάσω και άλλα 2 για να έχω το περιθώριο, οπότε πρέπει να χάσω 7 και να αναπροσαρμοστεί λίγο το κομμάτι της διατροφής», είπε, μεταξύ άλλων, στο βίντεό της η Σίσσυ Χρηστίδου.\nΑπό την άλλη, όσον αφορά την προσωπική της ζωή, δείτε την αναφορά που έκανε στον αέρα της εκπομπής της μετά το χωρισμό της.\nΜε μείον 15 κιλά ποιος την πιάνει την Σίσσυ Χρηστίδου! Το περιοδικό YOU και η Μαρία Παπαθανασίου αποκαλύπτουν ποιο είναι το φρούτο που λάτρεψε η παρουσιάστρια του Opentv το καλοκαίρι και το έτρωγε όταν ήθελε να φάει σοκολάτα!\nΗ Σίσσυ Χρηστίδου χάρηκε ανέμελη το καλοκαίρι της - στο πλευρό, μάλιστα, του Θοδωρή Μαραντίνη! Δείτε εδώ φωτογραφίες - με τους δυο γιους της, ενώ παράλληλα ετοιμάζεται για την πρεμιέρα με το ανανεωμένο Έλα Χαμογέλα πιο ανανεωμένη και αδύνατη από ποτέ. Σύμμαχοί της τα ράφια του ψυγείου της, αφού εκεί βρίσκει τα αγαπημένα της φρούτα (ο ανανάς είναι Νο1 στις επιλογές της).\nΤα οφέλη του φρούτου ανανά στην υγεία και το σωματικό βάρος\nΟ ανανάς ο εύκομος (Ananas comosus) ή απλώς ο ανανάς, είναι ένα ποώδες τροπικό φυτό με πολλαπλούς βρώσιμους καρπούς που αποτελείται από συνενωμένα μούρα, και το πιο σημαντικό από οικονομική άποψη φυτό της οικογένειας των Βρομελιοειδών (Bromeliaceae). Ο ανανάς μπορεί να καλλιεργηθεί με την αποκοπή του στέμματος του καρπού, την πιθανή του ανθοφορία εντός 20-24 μηνών και την καρποφορία του κατά τους επόμενους έξι μήνες. Οι ανανάδες μετά τη συγκομιδή, δεν ωριμάζουν σημαντικά. (πηγή: Βικιπαίδεια)\nΠροσπαθείτε να χάσετε βάρος, αλλά δεν μπορείτε να σταματήσετε να τρώτε σνακ; Πιάστε μια φέτα ανανά. Τα ζουμερά φρούτα είναι χαμηλά σε θερμίδες και έχουν υψηλή περιεκτικότητα σε φυτικές ίνες. Οι φυτικές ίνες, σας βοηθούν να παραμείνετε χορτάτοι για μεγαλύτερο χρονικό διάστημα μειώνοντας ταυτόχρονα τη συνολική κατανάλωση ενέργειας.\nΕίναι επίσης φυσικά γλυκός, πράγμα που τον καθιστά καλή εναλλακτική λύση για όλα αυτά τα γλυκά με


Πολυτεχνείο: Απαγόρευση όλων των δημόσιων συναθροίσεων μέχρι τις 18/11 - ΤΟ ΒΗΜΑ ΤΗΣ ΒΟΧΑΣ\nHome / ΕΛΛΑΔΑ / ΕΠΙΚΑΙΡΟΤΗΤΑ / Πολυτεχνείο: Απαγόρευση όλων των δημόσιων συναθροίσεων μέχρι τις 18/11\nπρόστιμο έως 5.000 ευρώ σε όσους παραβούν την απόφαση του Αρχηγού της ΕΛ.ΑΣ. και πραγματοποιήσουν συγκεντρώσεις για το Πολυτεχνείο.\nΕκδόθηκε η απόφαση του Αρχηγού της ΕΛ.ΑΣ. για την απαγόρευση πορειών για το Πολυτεχνείο, λόγω των μέτρων που ισχύουν για τον περιορισμό της διασποράς του κορονοϊού.\n«Λόγω των επιτακτικών αναγκών αντιμετώπισης σοβαρού κινδύνου δημόσιας υγείας και στο πλαίσιο των έκτακτων μέτρων για την αντιμετώπιση της διασποράς του κορονοϊού COVID -19, με Απόφαση του Αρχηγού της Ελληνικής Αστυνομίας, απαγορεύονται σε όλη την επικράτεια, όλες οι δημόσιες υπαίθριες συναθροίσεις, στις οποίες συμμετέχουν 4 ή περισσότερα άτομα, από 06:00 ώρα της 15ης Νοεμβρίου έως και την 21:00 ώρα της 18ης Νοεμβρίου 2020.\nΔιοικητικό πρόστιμο 5.000 ευρώ στα νομικά πρόσωπα και 3.000 ευρώ στα φυσικά πρόσωπα, που διοργανώνουν δημόσιες υπαίθριες συναθροίσεις και διοικητικό πρόστιμο 300 ευρώ στα πρόσωπα που παραβιάζουν την απαγόρευση συμμετέχοντας σε δημόσιες υπαίθριες συναθροίσεις.


Μήνυμα του δημάρχου Μινώα Πεδιάδας για την έναρξη της νέας... - Flashnews.gr\nΜήνυμα σε μαθητές, γονείς και εκπαιδευτικούς στέλνει ο Δήμαρχος Μινώα Πεδιάδας, κ. Ζαχαρίας Καλογεράκης, δίνοντας ευχές για την έναρξη της νέας σχολικής χρονιάς. Συγκεκριμένα, στο μήνυμά του ο κ. Καλογεράκης αναφέρει:\n«Μια νέα αρχή ξεκινά και φέτος με την έναρξη του νέου σχολικού έτους. Στη σημερινή δύσκολη συγκυρία για τη χώρα μας, γνωρίζουμε ότι μόνο η Παιδεία μπορεί να δώσει την ελπίδα για το μέλλον του τόπου μας. Εύχομαι από καρδιάς δύναμη και επιμονή τόσο στους μαθητές, όσο και στους γονείς, αλλά και στους εκπαιδευτικούς μας, που καλούνται να αντεπεξέλθουν σε ένα δύσκολο και πολύπλευρο ρόλο.\nΘεωρούμε αυτονόητο ότι θα συνεχιστεί απρόσκοπτα η αγαστή συνεργασία της Δημοτικής Αρχής Μινώα Πεδιάδας με το σύνολο της εκπαιδευτικής κοινότητας του τόπου μας, προκειμένου μέσα από κοινή προσπάθεια να επιτύχουμε το καλύτερο δυνατό αποτέλεσμα για τους μαθητές μας.\nΤετάρτη, 10 Σεπτεμβρίου 2014, 16:05


Η μοναδική μας Ντίνα Νικολάου δημιουργεί: Ζουμερό κέικ ανανά, με καρύδα & σάλτσα καραμέλας | eirinika.gr\nΤρίτη, 5 Ιουλίου | 12:32\nΗ μοναδική μας Ντίνα Νικολάου δημιουργεί: Ζουμερό κέικ ανανά, με καρύδα & σάλτσα καραμέλας\nΠεντανόστιμο κέικ που συνδυάζει δύο εξωτικές γεύσεις… Ανανά και καρύδα!\n26 Οκτωβρίου 2019 - 2:02μμ\nΒΗΜΑ 1 Για το κέικ: Προθερμαίνω το φούρνο στους 180°C. Βουτυρώνω και πασπαλίζω με λίγο αλεύρι μια φόρμα με αποσπώμενα τοιχώματα διαμέτρου 20-22 εκ.\nΒΗΜΑ 2 Βάζω στον κάδο του μίξερ το βούτυρο και τη ζάχαρη και χτυπάω με το φτερό μέχρι να ασπρίσει και να αφρατέψει. Προσθέτω ένα ένα τα αυγά συνεχίζοντας το χτύπημα μέχρι να δημιουργηθεί μια αφράτη κρέμα.\nΒΗΜΑ 3 Κοσκινίζω το αλεύρι με το μπέικιν πάουντερ. Χαμηλώνω την ένταση του μίξερ και προσθέτω εναλλάξ το αλεύρι και το γάλα καρύδας μέχρι να τελειώσουν τα δύο υλικά. Σταματάω το μίξερ και προσθέτω τα σποράκια βανίλιας και τον ψιλοκομμένο ανανά. Ανακατεύω καλά με μια μαρίζ για να σκορπίσει στο μείγμα.\nΒΗΜΑ 4 Αδειάζω το μείγμα στη φόρμα και ψήνω στο φούρνο για 45-50 λεπτά. Δοκιμάζω με ένα μαχαίρι και αν δεν βγει καθαρό, συνεχίζω το ψήσιμο για 5 λεπτά ακόμα.\nΒΗΜΑ 5 Βγάζω το κέικ από το φούρνο και ενώ είναι ακόμα ζεστό, ρίχνω το χυμό ανανά με ένα κουτάλι φροντίζοντας να βραχεί παντού. Αφήνω το κέικ να κρυώσει εντελώς πριν το ξεφορμάρω.\nΒΗΜΑ 6 Για την σάλτσα καραμέλα: Σε ένα αντικολλητικό τηγάνι βάζω τη ζάχαρη, τη γλυκόζη και το νερό και ζεσταίνω σε δυνατή φωτιά μέχρι να λιώσει η ζάχαρη και να δημιουργηθεί μια ωραία καραμέλα.\nΒΗΜΑ 7 Αποσύρω το τηγάνι από τη φωτιά και με μεγάλη προσοχή προσθέτω την κρέμα γάλακτος.\nΒΗΜΑ 8 Επαναφέρω το τηγάνι σε χαμηλή φωτιά αυτή τη φορά και ανακατεύω με ξύλινη κουτάλα. Προσθέτω το βούτυρο και το αλάτι και συνεχίζω το ανακάτεμα μέχρι να δημιουργηθεί μια απαλή σάλτσα. Αποσύρω από τη φωτιά και αφήνω τη σάλτσα να κρυώσει.\nΒΗΜΑ 9 Αδειάζω την σάλτσα καραμέλα επάνω στο κέικ και την απλώνω με μια σπάτουλα. Στολίζω με φλοίδες αποξηραμένη καρύδα και κομμάτια ανανά. Σερβίρω αμέσως.


Summit Bar and Terrace, Κωνσταντινούπολη - Κριτικές εστιατορίων - TripAdvisor\nΕστιατόρια σε Kαφέ για: Harbiye\nΨητοπωλεία με Υπαίθρια τραπέζια για: Σουλταναχμέτ\nSummit Bar and Terrace, Κωνσταντινούπολη\nΕυρώπη Τουρκία Κωνσταντινούπολη Εστιατόρια σε Κωνσταντινούπολη Summit Bar and Terrace\nΝο 540 από 11.561 στην κατηγορία Εστιατόρια για: Κωνσταντινούπολη €€ - €€€\nΜπαρ, Ευρωπαϊκή, Παμπ Conrad Istanbul Cihannuma Mahallesi | Besiktas, Κωνσταντινούπολη 34353, Τουρκία+90 212 310 2525+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 30 κριτικέςΕξαιρετικό74%Πολύ καλό20%Μέτριο6%Ανεπαρκές0%Πολύ κακό0%Ανοιχτό τώραΚυρ - Σαβ12:00 - 01:30Αναλυτικό ωράριο ΚΟΥΖΙΝΕΣ Μπαρ, Ευρωπαϊκή, Παμπ, Διεθνής, Ταϊλανδέζικη, Τουρκική, Σύγχρονη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Conrad Istanbul Cihannuma Mahallesi | Besiktas, Κωνσταντινούπολη 34353, ΤουρκίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι ταϊλανδέζικο; Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Αυτό το εστιατόριο είναι ρομαντικό;Ναι Όχι Άγνωστο Αυτό το εστιατόριο είναι τούρκικο; Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (30)Βαθμολογία ταξιδιωτών Εξαιρετικό8Πολύ καλό1Μέτριο1Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (10)Αγγλικά (17)Τούρκικα (8)Περισσότερες γλώσσες Γλώσσα Ελληνικά (10)Αγγλικά (17)Τούρκικα (8)Γερμανικά (2)Ιαπωνικά (1)Ισπανικά (1)Ιταλικά (1)Δείτε τι λένε οι ταξιδιώτες: 1 - 10 από 10 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιwittehengelΚωνσταντινούπολη, Τουρκία488Η κριτική γράφτηκε πριν από 2 εβδομάδες μέσω κινητής συσκευής Το μόνο πράγμα που είναι υψηλότερο από ό,τι η θέα είναι διαδικασίαςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιaldhel a2Η κριτική γράφτηκε πριν από 2 εβδομάδες Το Grand View και εξαιρετικά ευγενικό προσωπικόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιEce DΚωνσταντινούπολη, Τουρκία21Η κριτική γράφτηκε 4 Αυγούστου 2016 Υπέροχη θέα και ατμόσφαιρα.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Andreas J, General Manager του Summit Bar and Terrace, έχει απαντήσει σε αυτή την κριτικήΑπάντηση: 5 Αυγούστου 2016Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιbluelaceΛος Άντζελες, Καλιφόρνια5016Η κριτική γράφτηκε 8 Οκτωβρίου 2015 μέσω κινητής συσκευής Υπέροχη ΘέαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Daniele F, Manager του Summit Bar and Terrace, έχει απαντήσει σε αυτή την κριτικήΑπάντηση: 9 Οκτωβρίου 2015Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMrFalkoneΝτουμπάι, Ηνωμένα Αραβικά Εμιράτα6330Η κριτική γράφτηκε 28 Σεπτεμβρίου 2015 Υπέροχη θέα και επαγγελματικές υπηρεσίεςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Daniele F, Manager του Summit Bar and Terrace, έχει απαντήσει σε αυτή την κριτικήΑπάντηση: 1 Οκτωβρίου 2015Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιawhwBeijing, China509208Η κριτική γράφτηκε 26 Σεπτεμβρίου 2015 Το WOW για προβολήΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Daniele F, Manager του Summit Bar and Terrace, έχει απαντήσει σε αυτή την κριτικήΑπάντηση: 1 Οκτωβρίου 2015Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJan VΣόφια, Βουλγαρία532346Η κριτική γράφτηκε 18 Σεπτεμβρίου 2015 μέσω κινητής συσκευής Θαυμάσιο μέρος για να απολαύσετε θέα στο ΒόσποροΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Daniele F, Manager του Summit Bar and Terrace, έχει απαντήσει σε αυτή την κριτικήΑπάντηση: 1 Οκτωβρίου 2015Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιChinapjsΟυάσινγκτον, Περιφέρεια της Κολούμπια1648273Η κριτική γράφτηκε 25 Ιουνίου 2015 Εκπληκτική θέα τη νύχταΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Daniele F, Manager του Summit Bar and Terrace, έχει απαντήσει σε αυτή την κριτικήΑπάντηση: 6 Οκτωβρίου 2015Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιOnur IΚωνσταντινούπολη, Τουρκία1Η κριτική γράφτηκε 5 Ιουλίου 2013 Ένα από τα all-time αγαπημέναΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η inigoarruti, Manager του Summit Bar and Terrace, έχει απαντήσει σε αυτή την κριτικήΑπάντηση: 9 Ιουλίου 2013Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιcalinn_13Walnut Creek, Καλιφόρνια9739Η κριτική γράφτηκε 25 Ιουνίου 2013 Υπέροχη θέα στην ΚωνσταντινούποληΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η inigoarruti, Manager του Summit Bar and Terrace, έχει απαντήσει σε αυτή την κριτικήΑπάντηση: 28 Ιουνίου 2013Μετάφραση Google Περισσότερα\nΕνημέρωση καταχώρισης… Στην περιοχή Κοντινά εστιατόριαHaylayf Cafe&Rest1 κριτικές 0 χλμ μακριά Ehl I Keyf Kahve2 κριτικές 0,09 χλμ μακριά Domino's Pizza1 κριτικές 0,14 χλμ μακριά Κοντινά αξιοθέαταCapacity Alisveris Merkezi43 κριτικές 1,14 χλμ μακριά Carousel AVM20 κριτικές 0,75 χλμ μακριά One Nation Travel Day Tours107 κριτικές 0,43 χλμ μακριά Gallipoli Tour94 κριτικές 0,44 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Summit Bar and Terrace και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nΜπαρ, Ευρωπαϊκή, Παμπ, Διεθνής, Ταϊλανδέζικη, Τουρκική, Σύγχρονη\nConrad Istanbul Cihannuma Mahallesi | Besiktas, Κωνσταντινούπολη 34353, Τουρκία Τοποθεσία:


Το “Home”, παλαιότερα γνωστό ως “Happy Smekday!”, βασίζεται στο βραβευμένο βιβλίο του Adam Rex “The True Meaning of Smekday”. Η Rihanna θα δανείσει τη φωνή της σε ένα από τους πρωταγωνιστικούς χαρακτήρες της ταινίας, μαζί με τους Jim Parsons (“Big Bang Theory”), Jennifer Lopez και Steve Martin.\nΤο καινούριο αυτό album δεν έχει επιβεβαιωθεί αν θα ακολουθήσει το πλατινένιο πλέον “Unapologetic”, που κυκλοφόρησε το 2012, ή αν θα είναι απλά ένα album με soundtrack για την ταινία κινουμένων σχεδίων. Τον Αύγουστο η Rihanna θα βρεθεί σε μία mini περιοδεία με τον Eminem στη Νέα Υόρκη, Λος Άντζελες και Ντιτρόιτ. Εχθές η τραγουδίστρια βρέθηκε στη συναυλία του Drake στο Παρίσι όπου τραγούδησαν για πρώτη φορά live τη συνεργασία τους “Take Care” καθώς και το “Pour It Up” από το τελευταίο album της Rihanna.\nStavento - Ήπια\nTο video clip του τραγουδιού ΗΠΙΑ το βλέπετε ΜΟΝΟ στο YouTube!\nΤο ΗΠΙΑ γυρίστηκε στις ΗΠΑ (New York, Chicago, Las Vegas, Boston, Los Angeles, Washington) και αποτελεί τον "Ύμνο του Μέθυσου".\nΤο τραγούδι περιλαμβάνεται στον καινούριο δίσκο των STAVENTO που κυκλοφόρησε πρίν λίγες εβδομάδες και έχει τίτλο "ΣΤΗΝ ΑΚΡΗ ΤΟΥ ΚΟΣΜΟΥ".\nH σκηνοθεσία είναι του Αργύρη Τσεπελίκα.


ΤΟ ΗΜΕΡΟΛΟΓΙΟ ΕΝΟΣ TRADER: FTSE25 - ΕΒΔΟΜΑΔΙΑΙΑ ΑΝΑΣΚΟΠΗΣΗ...( ΒΑΣ. ΜΑΡΚΑΚΗΣ)\nFTSE25 - ΕΒΔΟΜΑΔΙΑΙΑ ΑΝΑΣΚΟΠΗΣΗ...( ΒΑΣ. ΜΑΡΚΑΚΗΣ)\nΓια όσο διάστημα ο δείκτης παραμένει υψηλότερα της S1, θα διατηρούνται βάσιμες οι ελπίδες για την επίτευξη ακόμα και των πιο αισιόδοξων σεναρίων. Στον αντίποδα, για όσο διάστημα ο δείκτης διατηρείται χαμηλότερα της F2 , θα παραμένουν ως πιθανότερα, τα απαισιόδοξα σενάρια , ακόμα και τα πιο ακραία…. Οι πιθανότητες επαλήθευσής τους θ’ αυξηθούν σημαντικά , σε ενδεχόμενη παραβίασή της S1. Σε αυτήν την περίπτωση ο δείκτης θα κινηθεί προς την επόμενη σημαντική στήριξη , την F1.\nΚατά πάσα πιθανότητα και η επόμενη μεγάλη ανοδική κίνηση του δείκτη-όποτε και αν προκύψει- θα τερματίσει και αυτή , όπως όλες οι προηγούμενες, στην R.\nΑναφορικά με το εβδομαδιαίο γράφημα έχουμε να επισημάνουμε την ( οριακή ) υπέρβαση της αντίστασης του συστήματός μας, γεγονός που αποτελεί αναμφίβολα μία θετική τεχνική εξέλιξη.\nΑνοδικά αναμένουμε να κινηθεί ο δείκτης κατά τις πρώτες ώρες της νέας εβδομάδας, στον απόηχο των γνωστών ανακοινώσεων της ΕΚΤ αλλά και των δηλώσεων του πρωθυπουργού στην ΔΕΘ. Κατά πάσα πιθανότητα και εκτός απροόπτου, θα δοκιμάσει την αντίσταση της τοπικής κορυφής των 390,8-392,8 μον. και εκείνης στις 395 μον., απ’ όπου διέρχεται το F/R 61,8% και ο απλός ΜΚΟ200 ημ.\nΗ προσέγγιση των 395 μον. είναι αρκετά πιθανή, όμως η υπέρβασή της με την πρώτη προσπάθεια φαντάζει απίθανη, αν δεν προηγηθεί διόρθωση ή έστω μία συσσώρευση ολίγων ημερών. Ενδείκνυται για κατοχύρωση κερδών από τους βραχυπρόθεσμους , ίσως και για λήψη αντίθετων θέσεων από τους contrarians.\nΕίναι ζήτημα χρόνου η νέα δοκιμασία – αυτήν την φορά ως στήριξη - του εκθ.ΜΚΟ200 ημ. που διέρχεται από τις 381,8 μον., ή έστω της τοπικής κορυφής των 384 μον., που έχει μετατραπεί πλέον στην πλησιέστερη στήριξη.\nΑναρτήθηκε από ΒΑΣΙΛΗΣ ΜΑΡΚΑΚΗΣ στις 8:14:00 μ.μ.


Eδώ και 38 χρόνια, το Πανηγύρι του Αγίου Ιωάννη του Βαπτιστή της ΕΚΜΜ Νότιας Ακτής σηματοδοτεί την έναρξη των ελληνικών καλοκαιρινών φεστιβάλ της παροικίας μας. Όποιος έχει επισκεφτεί το πανηγύρι αυτό, χωρίς αμφιβολία, έχει νιώσει τη ζεστασιά, τον μεταδοτικό ενθουσιασμό και το μεγάλο πνεύμα συνεργασίας των εθελοντών και όλων όσων συμμετέχουν στη διοργάνωσή του.\nΓια μας, τους Έλληνες του Μοντρεάλ, είναι δύσκολο να φανταστούμε το καλοκαίρι αυτό, χωρίς το πανηγύρι. Έτσι, το Περιφερειακό Συμβούλιο ΕΚΜΜ Νότιας Ακτής, το Γυναικείο Τμήμα και πολλοί εθελοντές, πήραν την πρωτοβουλία να διοργανώσουν το Πανηγύρι του Αγίου Ιωάννη του Βαπτιστή, online! Από τις 23 έως τις 28 Ιουνίου 2020, ετοιμαστείτε να ζήσετε τη μοναδική εμπειρία του πρώτου εικονικού πανηγυριού στο διαδίκτυο.\nΕνώ οι επιχειρήσεις αρχίζουν σταδιακά να επαναλειτουργούν, οι περιορισμοί της κοινωνικής απόστασης σχετικά με τον κορονοϊό COVID-19 εξακολουθούν να παραμένουν σταθεροί. Ενώ στη διάρκεια του τελευταίου τριμήνου έχουν αλλάξει τόσα πολλά, μια σταθερή ανάγκη που παραμένει αμετάβλητη, είναι ότι πρέπει να συνεχίσουμε να διατηρούμε τα κοινοτικά μας κέντρα, τα σχολεία μας και τις εκκλησίες μας, σήμερα και για τις επόμενες γενιές. Με COVID-19 ή όχι, αυτή η ανάγκη εξακολουθεί να υπάρχει.\nΈχοντας αυτό κατά νου, προσπαθήσαμε να βρούμε ιδέες, ώστε να συγκεντρώσουμε χρήματα για την κοινότητά μας, με έναν τρόπο που θα μας φέρνει όλους κοντά, ακόμη και αν οι περιορισμοί μας αναγκάζουν να είμαστε μακριά. Έτσι, η ιδέα ενός εικονικού πανηγυριού, γίνεται πραγματικότητα. Στο διάστημα των 6 ημερών, που θα διαρκέσουν οι διαδικτυακές εκδηλώσεις, θα φέρουμε το Πανηγύρι του Αγίου Ιωάννη του Βαπτιστή κατευθείαν στο σπίτι σας.\nΑπό τις 23 έως τις 28 Ιουνίου, από την άνεση και την ασφάλεια του σπιτιού σας, θα έχετε την ευκαιρία να μοιραστείτε την αγάπη μας για τη μουσική, το χορό, την πίστη, τις φιλίες και την αίσθηση της οικογένειας, που είναι τόσο χαρακτηριστική στο Πανηγύρι του Αγίου Ιωάννη του Βαπτιστή. Μέσω των σελίδων της ΕΚΜΜ στο Facebook και στο YouTube, θα απολαύσετε τοπικά συγκροτήματα και τραγουδιστές να ερμηνεύουν για σας, στο διαδίκτυο. Επιπλέον, θα μεταδώσουμε ζωντανά τις Θείες Λειτουργίες και τον Εσπερινό. Επίσης, θα θυμηθούμε στιγμές από τα προηγούμενα πανηγύρια μας, με πλούσιο φωτογραφικό υλικό και βίντεο.\nΚλείνοντας, σας παρακαλούμε έμπρακτα να υποστηρίξετε μαζί μας όλους τους προηγούμενους χορηγούς αυτού του πανηγυριού, που φέτος υποφέρουν οικονομικά από την πανδημία. Ένας από τους βασικούς στόχους μας, κατά τη διάρκεια αυτού του εικονικού φεστιβάλ, είναι να προωθήσουμε όλες τις τοπικές επιχειρήσεις, που μας έχουν ενθαρρύνει στο παρελθόν και να ζητήσουμε από το κοινό να παραγγείλει φαγητό ή να αγοράσει αγαθά ή τις υπηρεσίες προσφέρουν. Βοηθήστε μας να τους βοηθήσουμε!\nΤο πιο νόστιμο, το αφήσαμε για το τέλος!\nΣτις 23 και στις 24 Ιουνίου, θα ανάψουν οι ψησταριές του Κοινοτικού Κέντρου της ΕΚΜΜ Νότιας Ακτής. Μια μικρή ομάδα από τους αφοσιωμένους εθελοντές μας θα ψήσει σουβλάκια, μόνο για παραλαβή. Μπορείτε να παραγγείλετε τα σουβλάκια σας τηλεφωνικώς, στο 514-296-4439.\nΑνυπομονούμε να περάσουμε, ένα πολύ διαφορετικό αλλά υπέροχο Πανηγύρι του Αγίου Ιωάννη του Βαπτιστή, μαζί σας!\nΗ ΕΚΜΜ ανοίγει ξανά τις εκκλησίεςMessage from Dr George Tsoukas HCGM Fundraising Committee (Video)


Υπουργείο Παιδείας: Χιλιάδες υπολογιστές φθάνουν στα σχολεία – e-volos\nΥπουργείο Παιδείας: Χιλιάδες υπολογιστές φθάνουν στα σχολεία\nΜέχρι σήμερα, 91.608 συσκευές -συνολικής αξίας άνω των 24 εκατ. ευρώ- έχουν αποσταλεί στα σχολεία της Ελλάδας, μέσω χρηματοδότησης ΕΣΠΑ και δωρεών, προκειμένου να διευκολυνθεί η τηλεκπαίδευση που εφαρμόζεται λόγω κορωνοϊού, σύμφωνα με την ενημέρωση από το υπουργείο Παιδείας. Ωστόσο, ο ΣΥΡΙΖΑ εξαπολύει πυρά προς τη κυβέρνηση κάνοντας λόγο για αποκλεισμό μαθητών από την εξ αποστάσεως εκπαίδευση και για «φιάσκο» στον εφοδιασμό των σχολείων με τεχνολογικό εξοπλισμό.\nΑναλυτικότερα, το υπουργείο έκανε γνωστό σήμερα, Πέμπτη 12 Νοεμβρίου, ότι έχει εξασφαλίσει 65.965 φορητές συσκευές, αξίας άνω των 20 εκατ. ευρώ, μέσω ΕΣΠΑ και 25.648 φορητές συσκευές, αξίας άνω των 4 εκατ. ευρώ, μέσω δωρεών.\nΣΥΡΙΖΑ: «Νέο φιάσκο της κυβέρνησης»\nΑπό την πλευρά του ο τομέας Παιδείας του ΣΥΡΙΖΑ σε ανακοίνωση του αναφέρει μεταξύ άλλων πως «πέρα από κάποιες συσκευές που εξασφαλίστηκαν μέσω δωρεών και μοιράστηκαν στην αναλογία 1 έως 3 ανά σχολείο (!), δεν έχουν εξασφαλιστεί φορητοί υπολογιστές για το σύνολο των αδυνατούντων μαθητών».\n«Νέο φιάσκο της κυβέρνησης: «καλό Φλεβάρη» ο εξοπλισμός για την τηλεκπαίδευση στα σχολεία


Νέα - Ηλίας Χορευτάκης\nΜια ξεχωριστή βραδιά αφιερωμένη στα παιδιά, θα έχουν τη δυνατότητα να παρακολουθήσουν όσοι παραβρεθούν στην συναυλία που διοργανώνει ο γνωστός Κρητικός βιολάτορας Ηλίας Χορευτάκης. Ένας καλλιτέχνης με πολυετή παρουσία στο…\nContinue ReadingΤραγουδάμε για το Χαμόγελο του Παιδιού\nΟ Ηλίας Χορευτάκης είναι ένας οργανοπαίχτης της νεότερης γενιάς μουσικών που εδώ και 26 χρόνια προσφέρει στην κρητική μουσική με μέτρο και μεράκι. Γεννημένος το 1972 στην…\nContinue ReadingΣυνέντευξη στο περιοδικό “Κοντυλιές” το 2013\nΣυνέντευξη στη Βάσω Τωμαδάκη. 23 χρόνια δουλεύει ακούραστα πάνω στην Κρητική μουσική. Με το βιολί οτο χερι ταξιδεύει σε όλη την Ελλάδα μα και σε πολλές πόλεις του εξωτερικού. καταφέρνει…\nContinue ReadingΣυνέντευξη στην εφημερίδα “Ο Κόσμος της Πόλης”\nΗ βραδιά του Grant Opening στο "Στην Υγεια μας", συνέπεσε με την ημέρα των γενεθλίων του πετυχημένου Κισσσμἱτη βιολάτορα Ηλία Χορευτάκη. Ο φωτογραφικός φακός των συνεργατών του Γ. Μαράκη αποθανάτισαν τη…\nContinue ReadingΜε το φακό του Κήρυκα (4 Ιουνίου 2009)\nContinue ReadingΣυνέντευξη στο περιοδικό “Τα Ζάλα” το 2008


Πως θα αποκτήσετε μεγάλες, έντονες και σαγηνευτικές βλεφαρίδες! | Care24.gr\nHome » Ομορφιά » Πως θα αποκτήσετε μεγάλες, έντονες και σαγηνευτικές βλεφαρίδες!\nΈνα από τα σημαντικότερα σημεία που πρέπει να δώσετε έμφαση στο μακιγιάζ σας, προκειμένου να αποκτήσετε ένα υπέροχο και σαγηνευτικό βλέμμα, είναι οι βλεφαρίδες.\nΌταν είναι σωστά βαμμένες μπορούν να κάνουν τα μάτια σας να φαίνονται μεγαλύτερα και πιο όμορφα, βοηθώντας σας να κλέψετε τις εντυπώσεις. Τι είναι όμως αυτό που πρέπει να προσέξετε και ποιος είναι ο τρόπος βαψίματος που θα απογειώσει το βλέμμα σας; Ακολουθήστε τα παρακάτω βήματα και αποκτήστε υπέροχες, μεγάλες και σαγηνευτικές βλεφαρίδες.\nΠρώτα απ’ όλα θα πρέπει να χτενίσετε τις βλεφαρίδες σας με το ειδικό βουρτσάκι τους, έτσι ώστε να τις στρώσετε. Το βουρτσάκι αυτό είναι στην ουσία ακριβώς όπως αυτό της μάσκαρας, μόνο που είναι στεγνό και καθαρό.\nΣτη συνέχεια, πάρτε το ψαλίδι για τις βλεφαρίδες και κάντε τις πιο έντονες. Εννοείται πως ποτέ δεν πρέπει να χρησιμοποιήσετε το ψαλίδι αυτό όταν έχετε ήδη βάψει τις βλεφαρίδες σας, διότι μπορεί να τις καταστρέψετε.\nΈπειτα, πάρτε τη μάσκαρα, αφαιρέστε από το βουρτσάκι το πλεονάζον υλικό, έτσι ώστε να μείνει μόλις το 80% αυτού και απλώστε τη στις βλεφαρίδες σας, αφιερώνοντας κάποιο χρόνο παραπάνω, έτσι ώστε να απλωθεί σωστά. Οι βιαστικές κινήσεις δεν θα έχουν το επιθυμητό αποτέλεσμα.\nΑν χρειαστεί χρησιμοποιήστε παραπάνω από μία μάσκαρες, για παράδειγμα μία για όγκο και μία για μήκος.\nΤέλος, αξίζει να σημειωθεί πως μπορείτε να δώσετε ακόμα μεγαλύτερη ένταση στο βλέμμα και τις βλεφαρίδες σας, κάνοντας μια μικρή, λεπτή γραμμή με eyeliner κατά μήκος των βλεφαρίδων σας.


Κοσμητολογία ΙΙΙ (Θ) Ενότητα 3: Κραγιόν (ΙΙ) Δρ. Αθανασία Βαρβαρέσου Αναπληρώτρια Καθηγήτρια Κοσμητολογίας Τμήμα Αισθητικής και Κοσμητολογίας Ανοικτά Ακαδημαϊκά. - ppt κατέβασμα\nΚοσμητολογία ΙΙΙ (Θ) Ενότητα 3: Κραγιόν (ΙΙ) Δρ. Αθανασία Βαρβαρέσου Αναπληρώτρια Καθηγήτρια Κοσμητολογίας Τμήμα Αισθητικής και Κοσμητολογίας Ανοικτά Ακαδημαϊκά.\nΔημοσίευσεΜόνιμος Αποστόλου Τροποποιήθηκε πριν περίπου ένα χρόνο\nΠαρουσίαση με θέμα: "Κοσμητολογία ΙΙΙ (Θ) Ενότητα 3: Κραγιόν (ΙΙ) Δρ. Αθανασία Βαρβαρέσου Αναπληρώτρια Καθηγήτρια Κοσμητολογίας Τμήμα Αισθητικής και Κοσμητολογίας Ανοικτά Ακαδημαϊκά."— Μεταγράφημα παρουσίασης:\n1 Κοσμητολογία ΙΙΙ (Θ) Ενότητα 3: Κραγιόν (ΙΙ) Δρ. Αθανασία Βαρβαρέσου Αναπληρώτρια Καθηγήτρια Κοσμητολογίας Τμήμα Αισθητικής και Κοσμητολογίας Ανοικτά Ακαδημαϊκά Μαθήματα στο ΤΕΙ Αθήνας Το περιεχόμενο του μαθήματος διατίθεται με άδεια Creative Commons εκτός και αν αναφέρεται διαφορετικά Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.\n2 Βάση Εύκολη και σωστή παραγωγή. Απόχυση σε καλούπια. Γρήγορη στερεοποίηση. Εύκολη αποκόλληση. Εμφάνιση και συνοχή. 1 “Lipstick production at Colgate-Palmolive”, από Numéro 1963 διαθέσιμο με άδεια CC0 1.0Lipstick production at Colgate-Palmolive Numéro 1963CC0 1.0\n3 Διαλύτες 1/2 2 Καστορέλαιο ή κικινέλαιο (κικινελαϊκό οξύ). o Υψηλό ιξώδες ακόμα και σε υψηλές θερμοκρασίες: Επιβραδύνει την καταβύθιση πιγμέντων. o Διαλυτική ικανότητα βρωμοξέων. o Στιλπνότητα, μαλακτικότητα. o Μειονεκτήματα: Αίσθηση λιπαρότητας και τριβής, δυσάρεστη γεύση, εύκολη τάγγιση. Κορεσμένες αλκοόλες: Λαυρική, μυριστική, κητυλική. Διακλαδισμένες: β-δεκαεξανόλη, οκτυλοδωδεκανόλη. o Μειώνουν την αίσθηση τριβής, το ίδρωμα, καλοί διαλύτες για τα βρωμοξέα, πορώδες στρώμα.\n4 Διαλύτες 2/2 Πολυοξυαιθυλενόμενες αλκοόλες: Ελαϊκής αλκοόλης και λανολίνης. Εστέρες λιπαρών οξέων: Μυριστικός ισοπροπυλεστέρας, παλμιτικός ισοπροπυλεστέρας, στεατικός βουτυλεστέρας. o Γρήγορη διαβροχή χρωμάτων, μικρή διαλυτική ικανότητα, ανεπιθύμητο ίδρωμα, μειώνουν την αίσθηση τριβής, λιπαντικές μαλακτικές ιδιότητες. 3\n5 Κεριά Κεριά = Εστέρες λιπαρών οξέων με λιπαρές αλκοόλες Κερί μελισσών: Σκλήρυνση προϊόντος, ελαστικότητα στα ραβδία, σε μεγάλη ποσότητα κοκκιώδη υφή, θαμπάδα, αίσθηση τριβής. Κερί καρναούμπας: Σκληρότητα και ακαμψία, εύκολη αποκόλληση, αύξηση σημείου τήξης, θιξοτροπία. Κερί καντελίλας: Χαμηλό σημείο τήξης, φθηνό, προσθέτει γυαλάδα, εξουδετερώνει κοκκιώδη υφή. 4\n6 Ανώτεροι Υδρογονάνθρακες Οζοκηρίτης: Θερμική σταθερότητα και αντοχή. Κρυσταλλικές παραφίνες: Αύξηση της γυαλάδας. 5 “Paraffin”, από Gmhofmann διαθέσιμο με άδεια CC BY-SA 3.0ParaffinGmhofmannCC BY-SA 3.0\n7 Άλλα συστατικά 1/3 Λανολίνη και παράγωγα: Διάλυση βρωμοξέων, μαλακτικές ιδιότητες, βοηθούν στην ανάμιξη, περιορίζουν το ίδρωμα. Βαζελίνη και μεγάλου ιξώδους παραφινέλαια: Βελτιώνουν την εφαρμογή, γυαλάδα στο ραβδίο, όχι διάλυση βρωμοξέων, απλώνει το κραγιόν. 6\n8 Άλλα συστατικά 2/3 Λεκιθίνη Μαλακτικές ιδιότητες, εναιωρηματικό αντιδραστήριο, καλή προσκολλητικότητα. Υδρογονωμένα φυτικά λάδια Στερεά και δεν ταγγίζουν, έχουν ιδιότητες κεριών και λαδιών. Βούτυρο κακάου. 7\n9 Άλλα συστατικά 3/3 Αρώματα o Μη ερεθιστικά. o Αποδεκτή οσμή και γεύση. o Σταθερά και συμβατά με τα συστατικά της βάσης. o Να καλύπτουν την οσμή λιπαρών ουσιών. 8\n10 1.Διάλυμα βαφουσών χρωστικών υλών. 2.Διασπορά πιγμέντων και λακών (Eναιώρημα). 3.Μίγμα κεριών και λαδιών, αντιοξειδωτικά. 4.Διαμόρφωση της μάζας του κραγιόν σε ραβδία. 9 Παρασκευή των κραγιόν 1/4\n11 Παρασκευή των κραγιόν 2/4 1.Βάφουσες χρωστικές ύλες με διαλύτες. 2.Πιγμέντα και λάκες με μέσα διαβροχής, μέσα διασποράς Σπάσιμο συσσωματωμάτων με άλεσμα σε μύλους, διαβροχή με λεπτόρευστα λάδια και διασπορά με παχύρευστα λάδια. Μαργαρώδη: όχι άλεσμα. 10\n12 Παρασκευή των κραγιόν 3/4 3.Μίγμα κεριών και λαδιών Εισαγωγή αντιοξειδωτικών και διαλύματος βαφουσών χρωστικών υλών και εναιωρήματος χρωμάτων. Τελικό άλεσμα, διήθηση, κλειστά δοχεία, θέρμανση, ανάδευση με εφαρμογή κενού, διακοπή κενού, προσθήκη αρώματος, χύσιμο σε καλούπια. 11\n13 Παρασκευή των κραγιόν 4/4 4.Διαμόρφωση της μάζας του κραγιόν σε ραβδία. Καλούπια από αργίλιο και ορείχαλκο Προλίπανση και προθέρμανση καλουπιών, περίσσεια- υπερχείλιση. Θερμοκρασία περιβάλλοντος. Ψύξη. 12\n14 Ατέλειες των κραγιόν 1/5 Κλιμάκωση Σημάδια ροής που δημιουργούνται κατά το γέμισμα κοιλοτήτων. o Αίτια: Κρύο καλούπι, η μάζα δεν είναι ζεστή, ταχύτητα πλήρωσης μικρή, πλήρωση κατά στιβάδες, φυλίδια μαργαρωδών πιγμέντων σε διαφορετικές διευθύνσεις. o Λύση: Αύξηση της αρχικής θερμοκρασίας καλουπιού, αύξηση της θερμοκρασίας της μάζας, αύξηση της ταχύτητας πλήρωσης, λίπανση καλουπιών. 13\n15 Ατέλειες των κραγιόν 2/5 Γυαλάδα o Αίτια: Πιο λεπτή κρυσταλλική δομή στο εξωτερικό από ότι στο εσωτερικό. o Λύση: Φλόγισμα Γρήγορη τήξη και πήξη των κεριών της επιφάνειας, εξαφάνιση μικρών ατελειών. 14\n16 Ατέλειες των κραγιόν 3/5 Αερισμός o Αίτια: Εμφάνιση μικρών οπών στην επιφάνεια, εγκλωβισμός αέρα. o Λύση: Αφαίρεση αέρα, καλή ταχύτητα ροής, όχι πολύ υψηλή θερμοκρασία κατά την απόχυση. Παραμόρφωση Τοπική μείωση του όγκου στην επιφάνεια που παρατηρείται σε μαλακές συνθέσεις. Οφείλεται σε απότομες αλλαγές της θερμοκρασίας. 15\n17 Ατέλειες των κραγιόν 4/5 Ίδρωμα Έκκριση λιπαρών ουσιών. o Αίτια: Παρατηρείται όταν αποθηκεύονται σε περιβάλλον με υψηλή υγρασία και θερμοκρασία, πρόβλημα στη σύνθεση. Άσπρες κηλίδες = άνθηση 16\n18 Ατέλειες των κραγιόν 5/5 Κρατήρες Μικρά βαθουλώματα κατά το φλόγισμα. o Αίτια: Μικρές ποσότητες σιλικόνης στα μηχανήματα. o Λύση: Αφήνονται δυο ημέρες πριν το φλόγισμα. Ράβδωση = Αυλάκωση ανεβαίνει το διοξείδιο του τιτανίου, ελλιπής διαβροχή των πιγμέντων. 17\n19 Ανεπιθύμητες ενέργειες από τα κραγιόν Ερεθισμός και ευαισθητοποίηση o Αρώματα. o Βρωμοξέα. o Φωτοαλλεργική δερματίτιδα, Χειλίτιδα. 18\n20 Γυαλιστικά χειλιών Υψηλή γυαλάδα. Όχι χρώμα συνήθως. Ραβδία, ελαιώδη υγρά, ελαιώδη υγρά υψηλού ιξώδους, πομάδες, κυλιόμενη μπίλια. Λιποδιαλυτές χρωστικές, μικρές συγκεντρώσεις πιγμέντων και λακών. Γυαλάδα: Αύξηση ελαιωδών ή και μαργαρώδη. 19\n21 Υγρά κραγιόν 1/2 Υδροκολλοειδή που σχηματίζουν υμένια, πλαστικοποιητές, πτητικοί διαλύτες που διαλύουν τις χρωστικές ύλες. Υμένιο από τα υδροκολλοειδή και τις χρωστικές ύλες. Χρωστικές ύλες: Βρωμοξέα και άλλες αλκοολοδιαλυτές χρωστικές. Υδροκολλοειδή: PVA. Πτητικοί διαλύτες: Αιθανόλη και ισοπροπανόλη. 20\n22 Υγρά κραγιόν 2/2 Μειονεκτήματα Μικρή ποικιλία αποχρώσεων, ξήρανση χειλιών. 21 “e.l.f. Luscious Liquid Lipstick Swatches”, από Mad Tofu διαθέσιμο με άδεια CC BY-NC-ND 2.0e.l.f. Luscious Liquid Lipstick SwatchesMad TofuCC BY-NC-ND 2.0\n23 Προϊόντα που χρησιμοποιούνται μαζί με τα κραγιόν Μολύβια χειλιών o Ανάλογες ουσίες με τα ραβδία κραγιόν, αλλά μεγαλύτερη περιεκτικότητα σε κεριά υψηλού σημείου τήξης. Στερεωτικά κραγιόν o Διαφανή υγρά. o 5-8 % στερεά διαλυμένα (κεριά ή υδροκολλοειδές) σε πτητικό διαλύτη. 22\n26 Σημείωμα Αναφοράς Copyright Τεχνολογικό Εκπαιδευτικό Ίδρυμα Αθήνας, Αθανασία Βαρβαρέσου 2014. Αθανασία Βαρβαρέσου. «Κοσμητολογία ΙΙΙ (Θ). Ενότητα 3: Κραγιόν (ΙΙ)». Έκδοση: 1.0. Αθήνα 2014. Διαθέσιμο από τη δικτυακή διεύθυνση: ocp.teiath.gr. ocp.teiath.gr\n30 Χρηματοδότηση Το παρόν εκπαιδευτικό υλικό έχει αναπτυχθεί στo πλαίσιo του εκπαιδευτικού έργου του διδάσκοντα. Το έργο «Ανοικτά Ακαδημαϊκά Μαθήματα στο ΤΕΙ Αθηνών» έχει χρηματοδοτήσει μόνο την αναδιαμόρφωση του εκπαιδευτικού υλικού. Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.\nΚατέβασμα ppt "Κοσμητολογία ΙΙΙ (Θ) Ενότητα 3: Κραγιόν (ΙΙ) Δρ. Αθανασία Βαρβαρέσου Αναπληρώτρια Καθηγήτρια Κοσμητολογίας Τμήμα Αισθητικής και Κοσμητολογίας Ανοικτά Ακαδημαϊκά."


«Καθάρισε» σε χρόνο-ρεκόρ και προκρίθηκε ο Ολυμπιακός!\nΟ πρωταθλητής Ελλάδας υπερκέρασε το εμπόδιο της αδύναμης Μλάντοστ και βρίσκεται δύο γύρους μακριά από την επιστροφή του στους ομίλους του Champions League\nΉταν αυτός που έπρεπε κόντρα σε μια ομάδα χαμηλού επιπέδου! Με φόρα από το Μπρτσκο ο Ολυμπιακός κατέκτησε γρήγορα τα δύο σετ που χρειαζόταν απέναντι στη Μλάντοστ στο «Μ. Μερκούρη» του Ρέντη χάρη στο πολύ καλό σέρβις του και πέρασε στον Β’ προκριματικό του Champions League όπου (εκτός απροόπτου) θα αντιμετωπίσει τη σλοβάκικη Κομάρνο.\nΟι Ερυθρόλευκοι ήταν άνετοι καθώς χρειάστηκαν μόλις 48′ για να πάρουν τα δύο πρώτα σετ – που σφράγισαν τυπικά την πρόκριση – στα οποία έπαιξαν με βασικό λίμπερο τον Τζιάβρα.\nΤο τρίτο σετ είχε διαδικαστικό χαρακτήρα, ο Ολυμπιακός εξασφάλισε δεύτερη άνετη νίκη και ετοιμάζεται για την πρεμιέρα της Volley League όπου θα τεθεί αντιμέτωπος με τον ΟΦΗ στην Κρήτη.\nΠρώτος σκόρερ με 12 πόντους – και MVP τους ματς αναδείχθηκε ο Έγκλεσκαλνς με 12 πόντους και ακολούθησε με 11 ο Πέριτς.\nΟ Κώστας Στιβαχτής πήγε στη θέση του σέρβις και ο Ολυμπιακός έχτισε ένα σερί 4-0 με το… καλησπέρα. Η διαφορά δυναμικότητας ήταν εμφανής – όπως και στο πρώτο ματς – με τον Ζουπάνι και τον Έγκλεσκαλνς να μην αφήνουν τους παίκτες της Μλάντοστ να βγάλουν καλή υποδοχή.\nΜε επίθεση του Λετονού διαγώνιου και ακολούθως με τα jump speed του Ζουπάνι η διαφορά εκτοξεύτηκε στους 7 (18-11). Ο Μιγιαΐλοβιτς με μπλοκ έκανε το 22-14, ο Πέριτς ακολούθησε με άσο πριν αναλάβει ξανά δράση ο Σέρβος συμπατριώτης του και με δύο δικούς του πόντους κλείσει το σετ (25-16).\nΜια μικρή ισορροπία υπήρξε στην αρχή του δευτέρου σετ, με τις δύο ομάδες να πηγαίνουν πόντο-πόντο μέχρι να πάει ο Ζουπάνι στη θέση του σέρβις. Ο κεντρικός του Ολυμπιακού έκανε το 5-2 και ο Παγένκ διατήρησε το +3 (9-6) πριν επιστρέψουν οι Βόσνιοι και προσπεράσουν με τα σέρβις του Κίσιτς (10-12).\nΟ Δημήτρης Καζάζης πήρε τάιμ άουτ και οι Ερυθρόλευκοι «ξεκόλλησαν» και προσπέρασαν με πρώτο χρόνο του Παγένκ (15-14). Οι Βόσνιοι όσο μπόρεσαν κρατήθηκαν ανταγωνιστικοί για να διεκδικήσουν το σετ μέσα και από τους πόντους-δώρο που πήραν από λάθη του πρωταθλητή Ελλάδας, ο οποίος άνοιξε τη διαφορά ξανά στο κρίσιμο σημείο (23-19) και σφράγισε την κατάκτηση του δεύτερου σετ (και την πρόκριση στον Β’ προκριματικό γύρο του CEV Champions League) με 25-21.\nΤο τρίτο σετ είχε… διαδικαστικό χαρακτήρα. Χωρίς να κρίνεται κάτι, ο Ολυμπιακός συνέχισε στο ρελαντί με τον Παγένκ να παίρνει περισσότερες επιθέσεις και να συμμετέχει ακόμα πιο ενεργά στο μπλοκ (9-6).\nΧρόνο συμμετοχής πήρε ο Ανέστης Δαλακούρας στο πλευρό του Μιγιαΐλοβιτς, με τον πρώην ακραίο της Μπαρτσελόνα να γράφει το 15-10. Με επίθεση του Ζουπάνι γράφτηκε ο επίλογος για το τελικό 25-17 και 3-0 στα σετ.


Άπαντα, Τα καθ’ Ηρώ και Λέανδρον, Ελένης αρπαγή, Άλωσις Ιλίου, Αποσπάσματα, Μουσαίος; Κόλλουθος; Τριφιόδωρος; Παμπρέπιος, ISBN 978-960-382-240-0 | Kaktos.gr\nΣυγγραφέας: Μουσαίος, Κόλλουθος, Τριφιόδωρος, Παμπρέπιος\nΟι λεγόμενοι «νοννιακοί» ποιητές αποτέλεσαν την τελευταία αναλαμπή της αρχαιοελληνικής ποίησης. Καταγόμενοι από την Αίγυπτο, έλαβαν την ονομασία τους αυτή επειδή επηρεάστηκαν από τον Νόννο (5ος αι. μ.Χ.) στο ύφος και στη μετρική των στίχων, ενώ κατά πάσα πιθανότητα υπήρξαν και μαθητές του. Ανάμεσά τους ξεχωρίζουν τρεις εθνικοί στο θρήσκευμα ποιητές, ο Μουσαίος, ο Κόλλουθος και ο Παμπρέπιος, ενώ παραδοσιακά συγκαταλέγεται σε αυτούς και ο Τριφιόδωρος, αν και η νεότερη φιλολογική έρευνα έχει καταλήξει στο συμπέρασμα ότι ήταν προγενέστερος του Νόννου. Συνέθεσαν, μεταξύ άλλων, επύλλια, δηλαδή μικρά έπη, όπου αφηγούνταν λεπτομερώς μεμονωμένα μυθικά επεισόδια: ο Μουσαίος τον θρυλικό έρωτα της Ηρώς και του Λέανδρου, ο Κόλλουθος την αρπαγή της Ελένης από τον Πάρη, και ο Τριφιόδωρος την άλωση της Τροίας. Στον Παμπρέπιο (ο οποίος έλαβε μέρος στην επανάσταση του Ίλλου εναντίον του Βυζαντινού αυτοκράτορα Ζήνωνα, μια επανάσταση που πιθανολογείται ότι είχε ως στόχο και την αναβίωση του παγανισμού) αποδίδονται ορισμένα αποσπάσματα που ανακαλύφθηκαν σε έναν παπύρινο κώδικα ο οποίος χρονολογείται από το 500 μ.Χ. Τα σημαντικότερα εξ αυτών είναι δύο. Το ένα από αυτά αποτελεί ένα βουκολικό επύλλιο, όπου περιγράφονται οι ανθρώπινες δραστηριότητες σε συνδυασμό με τις μεταβολές του καιρού κατά τη διάρκεια μιας φθινοπωρινής μέρας, ενώ το άλλο αποτελεί ένα εγκώμιο του πατρικίου Θεαγένη.


Δημοσίευση: 05 Απριλίου 2020 17:40\nΟ εγκλεισμός αλλάζει τα δεδομένα. Δημιουργεί μια διαφορετική πολιτική συνείδηση. Ένα μείγμα ανυπόμονου συντηρητισμού. Ένα μείγμα αντισυλλογικής κοινωνικότητας. Μίσος, συγχρόνως, από όλους προς όλους. Ίδιο συναισθηματικό υπόστρωμα (όλοι δυσφορούμε), αντικρουόμενα όμως ζητούμενα.\nΕίναι σίγουρο ότι στα νερά της νέας κρίσης θα γίνει μια μεγάλη προσπάθεια αναπροσαρμογής τόσο του εργατικού δικαίου όσο και της έννοιας του δικαιώματος. Δίκαιο είναι το μικρό δικαίωμα. Δικαιότερο όμως το ακόμα μικρότερο δικαίωμα. Δικαιότατο το «καθόλου» δικαίωμα. Θετικός, συγκριτικός, υπερθετικός, οι τρεις βαθμοί του ετοιμοθάνατου επιθέτου. Το δικαίωμα από την περίοδο του συνδικαλιστικού πάχους του έφτασε στην περίοδο του υποσιτισμού του.\nΑναπροσαρμόζεται με ρυθμούς μαυραγορίτικου κατακλυσμού ο τιμάριθμος, εξυφαίνονται απίστευτες στρατηγικές υφαρπαγής και της τελευταίας ρανίδας αντισηπτικού, επινοούνται διάφορες ντρίπλες υπέρβασης της ουράς. Το θέμα είναι ότι η νεφελώδης διεθνής προσέγγιση του προβλήματος δίνει άλλοθι σε όλους. Ο καθένας μπορεί να ξεκαρφωθεί διά του άλλου.\n«Φταίει κι ο Χατζηπετρής» έλεγε ο Λουκιανός Κηλαϊδόνης. Ο οποίος, σημειωτέον, λίγα χρόνια νωρίτερα -νομίζω, την περίοδο των κινητοποιήσεων κατά του Νόμου 815 στα ΑΕΙ 1979-1980-, έγινε, παραδόξως, στόχος του Γ. Ράλλη σε μια ομιλία του στη Βουλή. Ο Κηλαϊδόνης (και όχι Κελαϊδόνης, όπως τον αποκαλούσε ο παλαιός πολιτικός) είχε συλλάβει απολύτως ό,τι ακολούθησε με τη μορφή μικροαστικής ανάπτυξης της χώρας, μικροαστικής κατάρρευσης, μικροαστικής πονηρίας, που ερείπωσε τη χώρα, ερείπωσε το συνδικαλιστικό κίνημα και κατάληξε στη «σκληρά ταξική» μάχη του αντισηπτικού.\nΗ κλεισούρα καλλιεργεί μια εύπλαστη σκληρότητα, καλλιεργεί μια ηττοπαθή οργή. Καυγάδες από τα μπαλκόνια, από τα «φέις μπούκια», ηρωοποιήσεις και αποκαθηλώσεις. Μείγμα, μάγμα.\nΤο θέμα είναι ότι δεν υπάρχουν ιατρικώς ασφαλή περιθώρια αντιπολίτευσης, όχι μόνο γιατί είναι ανεύθυνο να λέει ο καθείς το μακρύ του και το κοντό του, αλλά και γιατί είναι έτοιμος ο καθένας να ακολουθήσει κάποιον που λέει το μακρύ του και το κοντό του. Ο κόσμος είναι έτοιμος να ακολουθήσει έναν αναδυόμενο «Σώρρα της υγείας». Αύριο μια τέτοια θαυματοποιός ψήφος θα εφεύρει τις λύσεις που θα μπορέσουν να επιβληθούν ομαλά και με συγκατάβαση.\nΟ ντελιβεράς είναι η εργασιακή δομή - πιλότος. Χωρίς ασφάλεια, χωρίς προστασία, χωρίς δικαίωμα, πεταμένος απ' έξω από χιλιάδες διορισμένους, από κομματόσκυλα, από κληρονόμους, μόνος στα 50 του, στα 60 του, μόνος με το παλιό παπί, τρέχει ανεμίζοντας τα φαλακρά γκρίζα μαλλιά, τρέχει κατευθείαν στον κορωνοϊό, στον κίνδυνο, σπρωγμένος από τη λύπη, από την ήττα, από την ανάγκη. Δεν του τα έφερε η ζωή όπως ήλπιζε, δεν του τα έφερε όπως ήθελε. Τον πήραν στη δουλειά, στην έσχατη ανάγκη, τρέχει με το μηχανάκι να προλάβει τα χρόνια που του μένουν, να αφήσει πίσω τα χρόνια που του φεύγουν. Αυτή η σχοινοβασία, αυτή η απελπισία είναι το εργασιακό δικαίωμα, είναι η γριπώδης διήθηση κάθε χαράς, κάθε δίκιου, κάθε ελπίδας. Να τρέχει βράδυ, να χτυπήσει τον πεζό γιατί δεν τον είδε, γιατί κοίταζε το GPS στο κινητό, να το πληρώσει αυτός, ανασφάλιστος, απροστάτευτος, να παρασύρει τον απροστάτευτο, τον ασκεπή, να μείνουν μόνοι στην έρημο ενός ανειρήνευτου πραγματικού.\nΝαι, δεν υπάρχει δίκιο, ιδίως όταν φαίνεται αναγκαίο το άδικο.


Εκκίνηση: 77η επέτειος της νίκης ενάντια στον φασισμό - Drepani.gr - Argyrades.gr - news\nΚαββαδίας May 09, 2022\t78\nΗ 9η Μαΐου είναι ημέρα μνήμης της αντιφασιστικής νίκης\nΗ 9η Μαΐου είναι ημέρα μνήμης της αντιφασιστικής νίκης. Την 8η Μαΐου του 1945 η Γερμανία συνθηκολόγησε άνευ όρων, ενώ την επομένη ο κόκκινος στρατός απελευθέρωσε και την τελευταία Ευρωπαϊκή πρωτεύουσα, την Πράγα, σηματοδοτώντας την οριστική λήξη του Β’ Παγκοσμίου Πολέμου και την ολοκληρωτική ήττα του φασισμού. Οι λαοί της Ευρώπης βγήκαν νικητές, γυρίζοντας σελίδα και αφήνοντας πίσω το πιο μαύρο κεφάλαιο της παγκόσμιας ιστορίας. Ή τουλάχιστον έκαναν την αρχή…\nΣήμερα η 77η επέτειος της αντιφασιστική νίκης βρίσκει τους λαούς της Ευρώπης σε μία κατάσταση ιδιόμορφη. Ενώ τα δημοκρατικά πολιτεύματα έχουν επικρατήσει και οι κυβερνώντες διακηρύσσουν την Ευρώπη της ειρήνη και της συναδέλφωσης, η πραγματικότητα είναι διαφορετική. Τα απολυταρχικά μέτρα που επιβλήθηκαν στην πανδημία, τα σκληρά οικονομικά μέτρα που επιβάλλονται στις πιο αδύναμες χώρες διαλύοντας την εσωτερική τους δομή και αφήνοντάς τες κατακερματισμένες να αντιμετωπίσουν την υγειονομική κρίση, είναι κάποια από τα δείγματα των ουσιαστικών πολιτικών της Ευρωπαϊκής Ένωσης.\nΑν στα παραπάνω προστεθεί και ο πόλεμος στην Ουκρανία με τις συνέπειες των κυρώσεων που επιβλήθηκαν, γίνεται κατανοητό ότι στην Ευρώπη κινούμαστε πια σε «επικίνδυνα μονοπάτια».\nΣτην Ελλάδα η κατάσταση απαιτεί από το λαό να βρίσκεται σε επαγρύπνηση. Ο φασισμός εκκολάπτεται μέσα σε εγκληματικές οργανώσεις, αποκτά θέση στο δημόσιο λόγο, εκφράζεται με εγκλήματα μίσους. Μέσω της λαϊκιστικής του ρητορικής καταφέρνει να πείσει ανθρώπους του μεροκάματου, που καμία σχέση δεν έχουν με τις φασιστικές πρακτικές.\nΚαι το χειρότερο όλων, ο φασισμός βρήκε το δρόμο να μπει στη Βουλή και να καταλάβει καίριες θέσεις εξουσίας. Παρά την κήρυξη της Χρυσής Αυγής ως παράνομης οργάνωσης, οι εγκληματικές της συμμορίες συνεχίζουν να δραστηριοποιούνται και να στρατολογούν κόσμο. Η αντιμεταναστευτική πολιτική της κυβέρνησης με τις παράνομες επαναπροωθήσεις έρχεται να συμπληρώσει την παλέτα των φασιστικών πρακτικών.\nΟ φασισμός δεν υπάρχει μόνο στις εγκληματικές ομάδες. Στοιχεία του εμφανίζονται καθημερινά στη ζωή μας, στο λόγο και τις πρακτικές μας. Στον τρόπο με τον οποίο αντιδρούμε και δραστηριοποιούμαστε καθημερινά. Η έμφυλη βία, οι γυναικοκτονίες και η οπαδική βία είναι εκφράσεις τέτοιων συμπεριφορών. Για όλους τους παραπάνω λόγους είναι ανάγκη, περισσότερο από ποτέ, να είμαστε σε επιφυλακή.\nΤον φασισμό σε όλες τις εκφάνσεις και τις μορφές του πρέπει να τον τσακίζουμε καθημερινά. Να τον αντιμετωπίζουμε και να τον πολεμάμε. Κοντά στη νίκη του ρωσικού στρατού, ας θυμηθούμε και ας τιμήσουμε την ελληνική αντίσταση, που με σθένος αντιμετώπισε το φασισμό στις πόλεις και στα χωριά της κατεχόμενης Ελλάδας. Ας αποτελέσει η σημερινή μέρα, όχι μόνο μια μέρα σταθμό της ιστορίας που εμπόδισε την επέλαση του φασισμού στην Ευρώπη, αλλά μια μέρα αναστοχασμού για τις μάχες που έχουμε να δώσουμε από εδώ και στο εξής.


Δένδιας: Δεν θα δεχθούμε τετελεσμένα -Να αποχωρήσει άμεσα η Τουρκία από την ελληνική υφαλοκρηπίδα - Κυβέρνηση.gr\nΑρχική ΒΟΥΛΗ ΥΠΟΥΡΓΟΙ Δένδιας: Δεν θα δεχθούμε τετελεσμένα -Να αποχωρήσει άμεσα η Τουρκία από την...\nΣε δήλωση του ο Έλληνας ΥΠΕΞ Νίκος Δένδιας για όσα συμβαίνουν από χθες το πρωί στην ανατολική Μεσόγειο, ανέφερε πως ζήτησε τη σύγκλιση του Συμβουλίου Εξωτερικών Υποθέσεων της ΕΕ\n«Πρόκειται για σαφή τουρκική απειλή κατά της ειρήνης στην ανατολική Μεσόγειο\nΗ Τουρκία αποφάσισε να προσηλωθεί στη γνώριμη παραβατικότητα»\n-Οι δηλώσεις της για διάλογο ήταν ανειλικρινείς και προσχηματικές.\n-Η Τουρκία απέδειξε ότι αποστρέφεται τις σύγχρονες αντιλήψεις. Οτι ζει και ενεργεί στον 19ο αιώνα. ότι εφαρμόζει πολιτική κανονιοφόρου ότι δρα εκτός πλαισίου διεθνούς δικαίου, ότι επιδιώκει να επιβάλλει τετελεσμένα.\n-Δεν θα δεχθούμε τετελεσμένα, δεν θα υπάρξει ανοχή.\n-Η Ελλάδα θα υπερασπίσει την κυριαρχία και τα κυριαρχικά της δικαιώματα.\n-Kαλούμε την Τουρκία να φύγει άμεσα από την ελληνική υφαλοκρηπίδα.\nΝωρίτερα ο πρωθυπουργός Κυριάκος Μητσοτάκης είχε σύσκεψη στο Μέγαρο Μαξίμου με τον υπουργό Εξωτερικών Νίκο Δένδια με αφορμή τις εξελίξεις στην Ανατολική Μεσόγειο και την τουρκική προκλητικότητα.\nΠροηγούμενο άρθροΥΠΟΙΚ: Αναλυτικά τα μέτρα στήριξης για τους πληγέντες στη Εύβοια\nΕπόμενο άρθροΥΠΕΝ: Νέα μέτρα στήριξης Δυτ. Μακεδονίας – Μεγαλόπολης\nΣε Ιθάκη και Ζάκυνθο μεταβαίνει ο Χαρδαλιάς\nΤο σποτ της ΕΛΑΣ για τη σημερινή Παγκόσμια Ημέρα κατά των...\nΕλπίδες από την ρεμδεσιβίρη για την θεραπεία του κορoνοϊού\nΕυρωπαϊκή πηγή: Χρειάζεται αλλαγή στάσης της Τουρκίας στην Ανατολική Μεσόγειο και...\nΟ Παναγιωτόπουλος εγκαινίασε τη νέα νοσηλευτική μονάδα του 401 ΓΣΝ\nΠαππάς: Τραπεζικοί κύκλοι μάλλον έχουν βάλει στο μάτι τα 15 δισ....\nΤσακίρης: Εγγυήσεις δανείων μικρομεσαίων επιχειρήσεων\nΑυτοψία Καραμανλή στους νέους σταθμούς του Μετρό: Τον Ιούλιο σε λειτουργία...\nΣταϊκούρας: Μειώσεις φόρων, στήριξη εργαζομένων και ενίσχυση των Ενόπλων Δυνάμεων